text:
ISAHLUKO 7
Iindlela Zokushumayela
—Kusetyenziswa Zonke Iindlela Zokuba Abantu Beve Isigidimi
1, 2. (a) Yintoni eyenziwa nguYesu ukuze abantu bamve xa ethetha? (b) Bona abalandeli bakaKristu baye bamxelisa njani kule nkalo, yaye ngoba?
ISIHLWELE singqonge uYesu elunxwemeni. Ukhwela isikhephe aze aye kusimisa kudana naso. Kutheni esenjenjalo? Uyazi ukuba amanzi aza kubangela ukuba ilizwi lakhe livakale kuso sonke eso sihlwele size sisive kakuhle isigidimi sakhe.—Funda uMarko 4:1, 2.
2 Kwiminyaka yokuzalwa koBukumkani, abafundi bakaKristu abathembekileyo balandela umzekelo wakhe, basebenzisa iindlela ezintsha zokusasaza iindaba ezilungileyo zoBukumkani kubaphulaphuli abaninzi. Besalathiswa nguKumkani, abantu bakaThixo baye baqhubeka besebenzisa ezi ndlela ngokuvumelana neemeko nobugcisa bale mihla. Sifuna ukuba isigidimi siviwe ngabantu abaninzi kangangoko kunokwenzeka ngaphambi kokuba kufike isiphelo. (Mat. 24:14) Khawufunde ngezinye iindlela esiye sazisebenzisa ukuze sifikelele abantu ngesigidimi, enoba bahlala phi na. Cinga ngeendlela onokuluxelisa ngayo ukholo lwabo babeshumayela iindaba ezilungileyo ngemihla yangaphambili.
Ukufikelela Abaphulaphuli Abaninzi
3. Zavakalelwa njani iintshaba zenyaniso ngokusebenzisa kwethu amaphephandaba?
3 Amaphephandaba. UMzalwan’ uRussell nezinxulumani zakhe babepapasha iMboniselo ukususela ngo-1879, besazisa abantu abaninzi ngesigidimi soBukumkani. Noko ke, kubonakala ngathi kwiminyaka engaphambi ko-1914, uKristu ebesenza iindlela zokuba iindaba ezilungileyo ziviwe ngabantu abakwiindawo ezahlukahlukeneyo. Ngo-1903 kwaqalisa iziganeko ezininzi. Ngaloo nyaka, uGqr. E. L. Eaton, owayethethela iqela labefundisi abangamaProtestanti ePennsylvania, wacela uCharles Taze Russell ukuba babe neengxoxo ngeemfundiso zeBhayibhile. Kwileta awayibhalela uRussell, wathi: “Ndicinga ukuba ukuxubusha esidlangalaleni ngemibuzo mna nawe esingavisisaniyo ngayo kuya kubangela ukuba abantu babe nomdla kakhulu.” URussell nezinxulumani zakhe, nabo bacinga ngomdla abantu abaza kuba nawo, baza balungiselela ukuba ezo ngxoxo zibhalwe kwelona phephandaba lalithandwa ngabantu iThe Pittsburgh Gazette. La manqaku eli phephandaba ayethandwa kakhulu, yaye iinyaniso zeBhayibhile ezazicaciswa nguRussell zazibangel’ umdla ebantwini kangangokuba eli phephandaba lathi, veki nganye liza kupapasha iintetho zikaRussell. Loo nto imele ukuba yazonyanyisa ngokwenene iintshaba zenyaniso.
Ngo-1914, amaphephandaba angaphezu kwe-2 000 ebepapasha isigidimi sikaRussell
4, 5. Luluphi uphawu awalubonisayo uRussell, yaye abo bakwizikhundla zembopheleleko banokuwuxelisa njani umzekelo wakhe?
4 Kungekudala aba maninzi amaphephandaba afuna ukupapasha iintetho zikaRussell. Ngo-1908, iMboniselo yanikel’ ingxelo yokuba iintetho zikaRussell zazipapashwa “rhoqo kumaphephandaba alishumi elinanye.” Noko ke, abazalwana abaqheleneyo nomsebenzi wamaphephandaba bacebisa uRussell ukuba xa enokufudusa iiofisi zoMbutho ePittsburgh azise kwisixeko esaziwa kakhulu, maninzi amaphephandaba anokupapasha amanqaku athetha ngeBhayibhile. Emva kokuba ecingisise kakuhle ngeli cebiso nezinye izinto, ngo-1909 uRussell wafudusela iiofisi eBrooklyn, eNew York. Waba yintoni umphumo woko? Kwiinyanga ezimbalwa emva koko, ezi ntetho zazipapashwa kumaphephandaba amalunga nayi-400, yaye kwakumana kungenelela namanye. Bathi bumiselwa uBukumkani ngo-1914, zabe iintetho zikaRussell namanqaku athetha ngeBhayibhile epapashwa kumaphephandaba angaphezu kwayi-2 000 ngeelwimi ezine!
5 Yintoni ebalulekileyo esiyifundayo apha? Abo banembopheleleko kwintlangano kaThixo namhlanje benza kakuhle xa bexelisa umzekelo kaRussell wokuthobeka. Njani? Xa besenza izigqibo ezibalulekileyo, mabawas’ iso amacebiso abanye.—Funda iMizekeliso 15:22.
6. Iinyaniso ezapapashwa kumaphephandaba zaba naliphi ifuthe komnye umntu?
6 Iinyaniso zoBukumkani ezapapashwa kuloo maphephandaba zabutshintsha ubomi babantu. (Heb. 4:12) Ngokomzekelo, omnye wabantu abaqala ukuva inyaniso kuloo maphephandaba nguOra Hetzel, owabhaptizwa ngo-1917. UOra uthi: “Emva kokuba nditshatile, ndaya kubona umama eRochester, eMinnesota. Ndafika esika amanqaku akwiphephandaba awayeziintetho ezazinikelwa nguRussell. Umama wandixelela ngezinto azifundileyo kuloo manqaku.” UOra wafunda inyaniso waza wayamkela. Waba ngumvakalisi othembekileyo woBukumkani bukaThixo kangangeminyaka engamashumi amathandathu.
7. Yintoni eyabangela ukuba abazalwana abakhokelayo baphinde bahlolisise ukusetyenziswa kwamaphephandaba?
7 Ngo-1916, iziganeko ezibalulekileyo ezibini zabangela ukuba abo bakhokelayo baphinde bakuhlolisise ukusetyenziswa kwamaphephandaba ekusasazeni iindaba ezilungileyo. Esokuqala, yiMfazwe Enkulu eyayisiya iqatsela ngelo xesha neyabangela ukuba kube nzima ukufumana izinto zokuprinta. Ngo-1916, ingxelo eyayiphuma kwisebe lethu eliseBritani elalijongene nokupapashwa kwamanqaku kumaphephandaba yathi: “Sithetha nje iiNtetho zipapashwa kumaphepha angaphezulu nje kwayi-30. Kusenokwenzeka ukuba eli nani lehle ngenxa yokunyuka kwexabiso lephepha.” Isiganeko sesibini yayikukufa kukaMzalwan’ uRussell ngo-Oktobha 31, 1916. Ngoko iMboniselo kaDisemba 15, 1916, yathi: “Ekubeni uMzalwan’ uRussell engasekho, alisoze liphinde liphume inqaku elineentetho [kwiphephandaba].” Nangona kwayekwayo ukupapasha iintetho kumaphephandaba, ezinye iindlela zokushumayela ezasetyenziswayo ezifana ne-“Photo-Drama of Creation,” zaba nempumelelo.
8. Zintoni ezenziwayo xa kwakuveliswa i-“Photo-Drama of Creation”?
8 Imifanekiso eshukumayo. URussell nezinxulumani zakhe basebenza iminyaka emalunga nemithathu besenza i-“Photo-Drama of Creation,” eyakhululwa ngo-1914. (IMize. 21:5) Le Drama, njengoko yayibizwa ngolo hlobo, yayidibanisa imifanekiso eshukumayo, amazwi arekhodiweyo kunye nezilayidi zeglasi ezinemibalabala. Kwakurekhodwa abantu ababesenza imidlalo yeBhayibhile, yaye kwakude kubekho nezilwanyana. Ingxelo eyanikelwa ngo-1913 ithi: “Xa kwakusenziwa umfanekiso oshukumayo webali likaNowa, kwasetyenziswa phantse zonke izilwanyana ezazikomnye umyezo wezilwanyana.” Zona izilayidi zeglasi ezahlukahlukeneyo ezazisetyenziswa apho zazotywa zaza zapeyintwa ngabantu baseLondon, eNew York, eParis nasePhiladelphia.
9. Kwakutheni ukuze kuchithwe ixesha nemali eninzi kusenziwa i-“Photo-Drama”?
9 Kwakutheni ukuze kuchithwe ixesha nemali eninzi kusenziwa i-“Photo-Drama”? Isigqibo esamkelwa kwiindibano zika-1913 sithi: “Indlela eliphumelele ngayo iphephandaba laseMerika ekulungiseni indlela abantu abazibona ngayo izinto, lisebenzisa imifanekiso yoopopayi kwiindaba nakwiimagazini, nendlela ethandwa ngayo ngabantu imifanekiso eshukumayo, yenza sibone ukuba ezi ndlela ziyasebenza ekufundiseni, ngoko nathi njengabantu abashumayelayo nabafundisa iBhayibhile siyabona ukuba sinokufundisa ngendlela ephumelelayo nebangela umdla xa sinokusebenzisa imifanekiso eshukumayo noomatshini bezilayidi.”
10. Yaboniswa kumazwe amangaphi yaza yabonwa ngabantu abangakanani i-“Photo-Drama”?
10 Ngo-1914, le “Photo-Drama” yayiboniswa kwizixeko eziyi-80 yonke imihla. Abantu abamalunga nezigidi ezisibhozo eMerika naseKhanada bawubukela lo mfanekiso. Kwakulo nyaka mnye, yaboniswa eBritani, eDenmark, eFinland, eJamani, eNew Zealand, eNorway, eSweden, eSwitzerland naseOstreliya. Kwakukho nenye eyayingenamifanekiso ishukumayo ekwakulula ukuyipakisha, yona ke le yayiboniswa kwiidolophu ezincinane. Le yona yayibizwa ngokuba yi-“Eureka Drama” yaye kwakungabizi kangako ukuyenza futhi kulula nokuyithutha. Kwathi kusiba ngu-1916, yabe i-“Photo-Drama” ne-“Eureka Drama” sele ziguqulelwe kwisiArmenia, isiDano-Norwegian, isiFrentshi, isiGrike, isiJamani, isiPolish, isiTaliyane, isiSpanish nesiSwedish.
Ngo-1914, i-“Photo-Drama” yayiboniswa kwiiholo ezigcwele zema ngeembambo
11, 12. I-“Photo-Drama” yaba nefuthe kangakanani komnye umfana, yaye nguwuphi umzekelo awawumiselayo?
11 I-“Photo-Drama” eyayiguqulelwe ngesiFrentshi yamtshintsha umfana ogama linguCharles Rohner owayeneminyaka eyi-18. Uthi: “Ndandiyibukele kwidolophu endihlala kuyo eColmar, eAlsace, eFransi. Yath’ iqala nje, ndathanda indleIa ezazicaciswa ngayo iinyaniso zeBhayibhile.”
12 Oku kwamkhuthaza uCharles kangangokuba wabhaptizwa waza ngo-1922 waba kwinkonzo yexesha elizeleyo. Esinye sezabelo zakhe zokuqala yayikukubukelisa abantu i-“Photo-Drama” eFransi. UCharles uthi: “Ndandabelwe imisebenzi eyahlukahlukeneyo—ukudlala ivayolini, ukujongana nee-akhawunti kunye neencwadi. Ndacelwa nokuba ndithulise abantu ngaphambi kokuba iqalise i-“Photo-Drama.” Ngexesha lekhefu, sasihambisa iincwadi. Sabela umzalwana okanye udade ngamnye iindawo aza kuzihambisa kuzo apho eholweni zaza zanikwa umntu ngamnye. Xa ungena kwakukho netafile eyayineencwadi.” Ngo-1925, uCharles wacelwa ukuba ayokukhonza eBheteli eBrooklyn, eNew York. Apho wabelwa ukuba abe ngumbhexeshi we-okhestra kwisitishi seradio i-WBBR. Emva kokufunda ngomzekelo kaMzalwan’ uRohner, sinokuzibuza, ‘Ngaba ndikulungele ukwamkela nasiphi na isabelo endisinikwayo ukuze ndincedise ekusasazweni kwesigidimi soBukumkani?’—Funda uIsaya 6:8.
13, 14. Yasetyenziswa njani iradio ukuze kusasazwe iindaba ezilungileyo? (Funda nebhokisi ethi “ Iinkqubo ZeWBBR” nethi “ Indibano Eyaba Sematheni.”)
13 Iradio. Kwiminyaka yoo-1920, ukusebenzisa i-“Photo-Drama” kwaya kusehla, kodwa iradio yaya isiba yeyona ndlela iphambili yokusasaza iindaba ezilungileyo zoBukumkani. Ngo-Aprili 16, 1922, uMzalwan’ uRutherford wavakala okokuqala kwiradio xa wayethetha eseMetropolitan Opera House ePhiladelphia, ePennsylvania. Kuqikelelwa ukuba ngabantu abayi-50 000 abaphulaphula intetho eyayisithi “Izigidi Eziphilayo Ngoku Azisayi Kuze Zife.” Emva koko, ngo-1923, kwaba kokokuqala ukuba indibano iviwe kwiradio. Ukongeza kwizitishi zeradio zabanye abantu, abazalwan’ abakhokelayo babona kubhetele ukuba sibe nesethu isitishi seradio esakhiwa eStaten Island, eNew York, saza sabhaliswa ngokusemthethweni ngegama elithi WBBR, yaye saqala ukusebenza ngoFebruwari 24, 1924.
Ngo-1922, kuqikelelwa ukuba ngabantu abayi- 50 000 abaphulaphula intetho eyayisithi “Izigidi Eziphilayo Ngoku Azisayi Kuze Zife”
14 IMboniselo kaDisemba 1, 1924 yayicacisa injongo yeWBBR. Yathi: “Sikholelwa ukuba ukusasaza isigidimi senyaniso ngeradio kuyeyona ndlela iphumelelayo nengabizi kangako kweziye zasetyenziswa.” Kwakhona yathi: “Ukuba iNkosi ibona kufanelekile ukwakha ezinye izitishi zeradio ukuze kusasazwe inyaniso, iya kusipha imali.” (INdu. 127:1) Uthe egaleleka u-1926, babe abantu bakaYehova sebenezitishi ezintandathu. Ezibini zaziseMerika—iWBBR iseNew York neWORD eyayikufuphi neChicago. Ezinye ezine zazikwiidolophu zaseKhanada, iAlberta, iBritish Columbia, iOntario neSaskatchewan.
15, 16. (a) Iinkqubo zethu zerediyo zabangela ukuba benze ntoni abefundisi baseKhanada? (b) Zazivisisana njani iintshumayelo ezazisasazwa kwirediyo nokushumayela kwindlu ngendlu?
15 Abefundisi beecawa babeyibek’ esweni into yokusasazwa kweenyaniso zeBhayibhile kwiradio. UAlbert Hoffman, owayeqhelene nesi sitishi seradio saseSaskatchewan, eKhanada, wathi: “Abantu baye bebazi aBafundi BeBhayibhile [njengoko amaNgqina kaYehova ayebizwa njalo]. Kwanikelwa iintshumayelo ezazithandwa ngabantu de kwango-1928, xa abefundisi baphembelela abasemagunyeni ukuba bohluthe ilayisensi yazo zonke izitishi zaseKhanada ezazisetyenziswa ngaBafundi BeBhayibhile.”
16 Nakubeni ezo zitishi zazivaliwe eKhanada, iintshumayelo zeBhayibhile zaqhubeka zisasazwa kwizitishi zasekuhlaleni. (Mat. 10:23) Ukuze ziphulaphulwe ngabantu abangakumbi ezo ntshumayelo, iMboniselo neThe Golden Age (ngoku enguVukani!) zazinamagama ezo zitishi zisasaza iinyaniso zeBhayibhile ukuze xa abavakalisi bekwindlu ngendlu bakhuthaze abantu ukuba baphulaphule izitishi ezisetyenziswa kwiindawo abahlala kuzo. Ngaba loo nto yanceda? IBulletin kaJanuwari 1931 ithi: “Iintshumayelo ezisasazwa kwi-radio ziye zabakhuthaza kakhulu abazalwana abashumayela kwindlu ngendlu. Iingxelo esasizifumana e-ofisini zithi abantu abaphulaphula iintshumayelo zikaMzalwan’ uRutherford, bazithabatha ngomdla omkhulu iincwadi esibanika zona.” Yaphinda yathi iradio nomsebenzi wendlu ngendlu “ziindlela ezimbini eshumayela ngazo intlangano yeNkosi.”
17, 18. Nakuba iimeko zaye zatshintsha, irediyo yaqhubeka idlala indima engakanani?
17 Kwiminyaka yoo-1930, intshutshiso yaya iqatsela ngenxa yokusebenzisa kwethu izitishi zeradio zasekuhlaleni. Ngenxa yoko, ngasekupheleni kuka-1937, abantu bakaYehova bakwamkela ukutshintsha kweemeko. Kwehliswa ifuthe ekushumayeleni kusentyenziswa iradio kodwa kwaqiniswa ekushumayeleni kwindlu ngendlu. * Sekunjalo, iradio yaqhubeka inendima ebalulekileyo eyenzayo ekusasazweni kwesigidimi soBukumkani kwimimandla ekwanti okanye engafikelelekiyo ngenxa yezopolitiko. Ngokomzekelo, ngo-1951 ukusa ngo-1991, esinye isitishi seradio eWest Berlin, eJamani, sasidlala iintetho ezithetha ngeBhayibhile ukuze nabo bahlala e-East Germany basive isigidimi soBukumkani. Ukususela ngo-1961 de kwasemva kweminyaka eyi-30, veki nganye isitishi seradio saseSuriname, eMzantsi Merika, sasiba nenkqubo esasaza iinyaniso zeBhayibhile kangangemizuzu eyi-15. Ukususela ngo-1969 ukusa ku-1977, intlangano yayisele irekhode ungcelele lweentetho eziyi-350 olunomxholo othi, “Sonke ISibhalo Siyingenelo,” ezazidlalwa kwizitishi zeradio. Kumaphondo ayi-48 aseMerika zizitishi eziyi-291 ezazidlala ezi nkqubo. Ngo-1996, esinye isitishi saseApia, elikomkhulu laseSamoa ekwiSouth Pacific, veki nganye sasisasaza inkqubo enomxholo othi “Iimpendulo Kwimibuzo Onayo YeBhayibhile.”
18 Njengoko iminyaka yoo-1900 yayifikelela esiphelweni, kwayekwa ukusebenzisa iradio njengeyona ndlela iphambili yokusasaza iindaba ezilungileyo. Noko ke, kuye kwavela obunye ubugcisa bala maxesha obuye babangela kwafikelelwa abantu abaninzi ngendlela engakhange ilindelwe.
19, 20. Yintoni ebangele abantu bakaYehova bavelisa i-jw.org, yaye iye yaba nefuthe elingakanani? (Funda ibhokisi ethi “ JW.ORG.”)
19 I-Intanethi. Ngo-2013, bebengaphezu kwe-2,7 bhiliyoni abantu, abane-intanethi ehlabathini. Ngokolunye uqikelelo, ngabantu abamalunga neebhiliyoni ezimbini abasebenzisa iiselfowuni neetablet ukuze bangene kwi-Intanethi. Eli nani liya linyuka ehlabathini lonke, kodwa kuseAfrika apho inani labantu abasebenzisa i-Intanethi linyuka ngamandla, yaye bangaphezulu kwe-90 miliyoni abantu balapho abayisebenzisayo. Oku kuye kwabangela yatshintsha indlela abantu abayifumana ngayo inkcazelo.
20 Ukususela ngo-1997, abantu bakaYehova baye bayisebenzisa le ndlela yokufikelela abantu abaninzi. Ngo-2013, iWebhsayithi i-jw.org iye yafumaneka ngeelwimi ezimalunga ne-300, yaza imfundiso yeBhayibhile efumaneka ngeelwimi ezingaphezu kwe-520 yenziwa yakwazi ukuba umntu azikhuphelele yona. Mini nganye, bangaphezu kwe-750 000 abantu abangena kule sayithi, kwaye nyanga nganye, ukongezelela ekubukeleni ividiyo, abantu bazikhuphelela iincwadi ezingaphezu kwe-3 miliyoni, iimagazini eziyi-4 miliyoni nezinto ezirekhodiweyo eziyi-22 miliyoni.
21. Yintoni oyifundileyo kumava kaSina?
21 Le Webhsayithi iye yayindlela enamandla yokusasaza iindaba ezilungileyo zoBukumkani bukaThixo, nkqu nakumazwe apho singavunyelwayo ukuba sishumayele. Ngokomzekelo, ngo-2013, enye indoda ekuthiwa nguSina yabona i-jw.org yaza yafowunela ikomkhulu eliseMerika ukuze ifumane inkcazelo yeBhayibhile engakumbi. Kutheni imangalisa nje le nto? USina lo liSilamsi yaye uhlala kwilali esemagqagaleni, kwilizwe apho amaNgqina kaYehova angashumayeli ngokukhululekileyo. Ngoko kwenziwa amalungiselelo okuba uSina afundelwe iBhayibhile kabini ngeveki lelinye iNgqina laseMerika. Eso sifundo saqhutywa kunxityelelwana nge-Intanethi.
Ukufundisa Umntu Ngamnye
22, 23. (a) Ngaba iindlela zokushumayela eziye zasetyenziswa ukuze kushunyayelwe kubantu abaninzi ziye zathath’ indawo yokushumayela kwindlu ngendlu? (b) UKumkani uye wayisikelela njani imigudu yethu?
22 Zonke iindlela eziye zasetyenziswa ukuze kufikelelwe abantu abaninzi ngeendaba ezilungileyo, ezifana namaphephandaba, i-“Photo-Drama,” iinkqubo zeradio neWebhsayithi, zazingenzelwanga ukuthath’ indawo yokushumayela kwindlu ngendlu. Abantu bakaYehova bafunda kumzekelo kaYesu, ongazange aphelele nje ekushumayeleni esidlangalaleni, kodwa wayenceda umntu ngamnye. (Luka 19:1-5) Kwakhona uYesu waqeqesha abafundi bakhe ukuba benze okufanayo, waza wabaxelela isigidimi abamele basishumayele. (Funda uLuka 10:1, 8-11.) Njengoko kutshiwo kwiSahluko 6, abo bakhokelayo bebesoloko bekhuthaza umkhonzi ngamnye kaYehova ukuba athethe nomntu ngamnye.—IZe. 5:42; 20:20.
23 Kwiminyaka elikhulu emva kokuzalwa koBukumkani, abavakalisi abangaphezu kwe-7,9 miliyoni baye bakhuthala ekufundiseni abanye ngenjongo kaThixo. Alithandabuzeki elokuba uKumkani uye wazisikelela iindlela esiye sazisebenzisa zokuvakalisa uBukumkani. Njengoko isahluko esilandelayo siza kubonisa, uye wasinceda nangezixhobo ezifunekayo ukuze sisasaze iindaba ezilungileyo kuzo zonke iintlanga, izizwe neelwimi.—ISityhi. 14:6.
^ isiqe. 17 Ngo-1957, abo bakhokelayo bagqiba ekubeni basivale isitishi sethu sokugqibela, iWBBR eyayiseNew York.
Funda Okungakumbi
Singenza Njani Ukuze Sikwazi “Ukuphendula Bonke Ngabanye”?
Sinokuqiqa njani ngeZibhalo xa sibuzwa imibuzo enzima? Khawuve iindlela ezintathu esinokuzisebenzisa ukuze sikwazi ukuphendula.


c: text/html

text:
IMBONISELO NO. 4 2016
IBhayibhile—Ibali Lokusinda Kwayo
Ukutyhubela iinkulungwane, izisongelo zokutshatyalaliswa kweBhayibhile okanye komyalezo wayo azizange ziphumelele. Kutheni kubalulekile nje ukusinda kwayo?
Ibali Elibalulekileyo
Ayikho enye incwadi eye yanefuthe kwiinkolelo zabaninzi kangangexesha elide njengayo. Kodwa ngaba iBhayibhile inokuthenjwa?
IBhayibhile Yasinda Ekonakaleni
Ababhali nabakhupheli beBhayibhile babesebenzisa isikhumba nompapiri xa bebhala umyalezo weBhayibhile. Loo mibhalo yokuqala iye yasinda njani de kwangoku?
IBhayibhile Yasinda Kwinkcaso
Abezopolitiko bekunye neenkokeli ezininzi zeecawa baye bazama ukungavumeli abantu ukuba babe neBhayibhile, bayenze okanye bayiguqulele. Batsho phantsi kwaqhum’ uthuli.
IBhayibhile Yasinda Kwimizamo Yokutshintsha Oko Kubhalwe Kuyo
Abanye abantu abanganyanisekanga baye bazama ukuwutshintsha umyalezo weBhayibhile. Ezo nzame zabo ziye zabhaqwa zaza zayekiswa njani?
Isizathu Sokusinda KweBhayibhile
Yintoni ebangela ukuba le ncwadi ikhetheke kangaka?
Ngaba Ubusazi?
Yintoni eyayingaqhelekanga kwindlela uYesu awayebaphatha ngayo abantu abaneqhenqa? Iinkokeli zonqulo zaziluvumela xa kutheni uqhawulo-mtshato?
Ngaba Ihlabathi Elingenagonyamelo Liya Kuze Libekho?
Abantu baye bancedwa bayeka ukuba nogonyamelo. Into eyabancedayo inokubanceda nabanye.
Ndawa izihlandlo ezininzi ngaphambi kokuba ndiphumelele
Enye indoda yakwazi njani ukuyeka ukuba likhoboka lokubukela iphonografi yaza yafumana uxolo?
Eyona Ndlela Ifanelekileyo Yokuthelekisa Onokuze Uyenze
Iicawa ezininzi zamaKristu zahlukaniswe ziimfundiso neembono ezingqubanayo. Ngoko unokwazi njani ukuba yiyiphi echanileyo?
Ithini IBhayibhile?
Ngaba uThixo usebenzisa imibutho yenkolo ukuze atsalele abantu kuye?
Izinto Ezingakumbi Ezifumaneka Kwi-intanethi
Ngaba IBhayibhile Ivela KuThixo?
Ababhali beBhayibhile abaninzi bathi babhala izinto abazixelelwa nguThixo. Kwakutheni?

robotstxt: allowed

filter: keep


text:
Ngaba Ubusazi?
Ngaba itempile yaseYerusalem yaphinda yakhiwa emva kowama-70 C.E?
UYesu wathi akukho litye laloo tempile kaYehova laliya kusala phezu kwelinye—eso siprofeto sazaliseka xa umkhosi wamaRoma owawukhokelwa nguTitus watshabalalisa iYerusalem ngowama-70 C.E. (Mat. 24:2) Kamva, uMlawuli uJulian waceba ukuphinda ayakhe loo tempile.
UJulian uchazwa njengomlawuli waseRoma ongumhedeni wokugqibela. Lo nyana womntakwabo uConstantine Omkhulu wafumana imfundo ekuthiwa yeyamaKristu. Kodwa, wathi akwenziwa umlawuli ngowama-361 C.E., wayigxeka phandle loo mfundo nokonakala kobuKristu bexesha lakhe wakhetha ubuhedeni. Iincwadi zembali zibhekisela kuye “njengoMwexuki.”
UJulian wayebucekisa ubuKristu. Intsusa yoko isenokuba xa wayeneminyaka emithandathu, wabona abameli bobuKristu bebulala uyise nezalamane zakhe. Ngokutsho kwababhali-mbali becawa, wakhuthaza amaYuda ukuba aphinde ayakhe itempile yawo, ekholelwa ukuba oko kwakuya kungqina uYesu wayengumprofeti wobuxoki. *
Akukho mntu uthandabuzayo ukuba uJulian wayecebe ukuyivusa itempile. Into ebabilisa ibunzi ababhali-mbali kukuba wada wawenza kusini na loo msebenzi, nokuba xa wawenzayo yintoni eyabangela ukuba angawugqibi. Kodwa inye into esiqiniseke ngayo. UJulian wabulawa engekagqibi neminyaka le mibini elawula, kwaba ke kuyaphela ngaloo msebenzi wakhe.
^ isiqe. 5 UYesu akazange athi loo tempile yayingayi kuze iphinde yakhiwe, kunoko wathi yayiya kutshatyalaliswa, into kanye eyenzekayo ngowama-70 C.E.


text:
Ngaba UMtyholi Uyakwazi Ukulawula Abantu?
Impendulo esuka eBhayibhileni
UMtyholi kunye needemon bayakwazi ukulawula abantu, kangangokuba iBhayibhile ithi: “Ihlabathi lonke lilawulwa ngongendawo.” (1 Yohane 5:19, INew Century Version) IBhayibhile iyazichaza iindlela uMtyholi azama ngazo ukulawula abantu.
Amaqhinga. IBhayibhile ikhuthaza amaKristu ukuba ‘eme eqinile nxamnye namaqhinga kaMtyholi.’ (Efese 6:11) Elinye lamaqhinga akhe kukwenza abantu bakholelwe ukuba iidemon zakhe zikhonza uThixo.
—2 Korinte 11:13-15.
Ukusebenzelana nemimoya. UMtyholi ulahlekisa abantu esebenzisa imimoya, abaxeli-mathamsanqa kunye neendlela ezininzi zokuvumisa. (Duteronomi 18:10-12) Ezinye izinto ezenza umntu abe sisisulu seedemon ziziyobisi kunye nokulaliswa ngomlingo.
—Luka 11:24-26.
Unqulo lobuxoki. Iinkonzo ezifundisa iimfundiso zobuxoki zilahlekisa abantu ukuba bangamthobeli uThixo. (1 Korinte 10:20) IBhayibhile ithi ezi ‘ziimfundiso zeedemon.’
—1 Timoti 4:1.
Ukulawulwa ziidemon. IBhayibhile ineengxelo zabantu abaliqela abalawulwa ziidemon. Ngamanye amaxesha, abantu abaneedemon babesiba ziimfama, izimumu okanye bazenzakalise.
—Mateyu 12:22; Marko 5:2-5.
Singakuphepha njani ukulawulwa nguMtyholi?
Akuyomfuneko ukuzoyika iidemon, ngoba iBhayibhile isichazela indlela esinokuzichasa ngazo ngokuphumelelayo:
Funda amaqhinga kaMtyholi ukuze ‘uwazi amacebo akhe.’
—2 Korinte 2:11.
Funda iBhayibhile uze usebenzise amacebiso ayo. Ukuwasebenzisa kuza kukunceda ukuba ungalawulwa nguMtyholi.
—Efese 6:11-18.
Hlukana nayo nantoni na enento yokwenza needemon. (IZenzo 19:19) Oku kuquka umculo, iincwadi, iimagazini, iipowusta kunye neevidiyo ezinento yokwenza nokusebenzelana nemimoya.
Funda Okungakumbi
Izidalwa Zomoya—Indlela Ezisichaphazela Ngayo
IBhayibhile ithetha ngeengelosi needemon. Ngaba ezi zidalwa zomoya zikho? Ngaba zinokubuchaphazela ubomi bethu?


text:
Februwari 1-7
NEHEMIYA 1–4
Ingoma 126 Nomthandazo
Amazwi Okuvula (imiz. 3 okanye ngaphantsi)
UBUTYEBI OBUPHUMA ELIZWINI LIKATHIXO
“UNehemiya Wayeluthanda Unqulo Lokwenyaniso”: (imiz. 10)
[Dlala ividiyo ethi Intshayelelo kaNehemiya.]
Neh 1:11–2:3—Uvuyo lukaNehemiya lwalubangelwa kukuhambisela phambili unqulo lokwenyaniso (w06 2/1 9 ¶7)
Neh 4:14—UNehemiya wakwazi ukumelana nokuchaswa konqulo lokwenyaniso kuba wayejonge kuYehova (w06 2/1 10 ¶4)
-
Ukwemba Ubuncwane ObuseBhayibhileni: (imiz. 8)
Neh 1:1; 2:1—Kutheni sifikelela kwisigqibo sokuba ‘unyaka wamashumi amabini’ okhankanywe kuNehemiya 1:1 naku-2:1 ubalwa ngendlela efanayo? (w06 2/1 8 ¶5)
Neh 4:17, 18—Umntu wayenokwakha njani ngesandla esinye? (w06 2/1 9 ¶1)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: Neh 3:1-14 (imiz. 4 nangaphantsi)
YIKHUTHALELE INTSIMI
Lungiselela Iintshumayelo Zale Nyanga: (imiz. 15) Ingxubusho. Dlala ividiyo yentshumayelo nganye onokuyisebenzisa uze emva koko uxubushe iingongoma eziphambili. Balaselisa indlela umvakalisi aye wasibeka ngayo isiseko sokubuyela. Khuthaza abavakalisi ukuba bazenzele ezabo iintshumayelo.
INDLELA YOKUPHILA YAMAKRISTU
Ingoma 103
Ceba Kwangoku Ukuze Ube Nguvulindlela Ongumncedani NgoMatshi Okanye NgoAprili: (imiz. 15) Ingxubusho. Hlola iingongoma ezibalulekileyo kwinqaku elithi “Lonwabele Eli Xesha LeSikhumbuzo!” (km 2/14 2) Gxininisa imfuneko yokuba kufuneka kucetywe kwangaphambili. (IMi 21:5) Dlan’ indlebe nabavakalisi ababini ebebekhe bangoovulindlela abangabancedani. Yiyiphi imiqobo abaye bayoyisa? Luluphi uvuyo abaye balufumana?
ISifundo SeBhayibhile Sebandla: ia isahl. 8 ¶1-16 (imiz. 30)
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 135 Nomthandazo


text:
Februwari 15-21
NEHEMIYA 9–11
Ingoma 84 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Abakhonzi Abanyanisekileyo Baxhasa Amalungiselelo KaThixo”: (imiz. 10)
Neh 10:28-30—Bavuma ukuba babengayi kutshatiselana ‘nezizwe zelo lizwe.’ (w98 10/15 21 ¶11)
Neh 10:32-39—Bazimisela ukuxhasa unqulo lokwenyaniso ngeendlela ezahlukahlukeneyo (w98 10/15 21 ¶11-12)
Neh 11:1, 2—Ngokuzithandela baxhasa ilungiselelo likaThixo elikhethekileyo (w06 2/1 11 ¶6; w98 10/15 22 ¶13)
-
Ukwemba Ubuncwane ObuseBhayibhileni: (imiz. 8)Neh 9:19-21—UYehova wabonisa njani ukuba uyabanyamekela abantu bakhe? (w13 9/15 9 ¶9-10)
Neh 9:6-38—Nguwuphi umzekelo omhle esawumiselwa ngabaLevi ngokuthandaza? (w13 10/15 22-23 ¶6-7)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: Neh 11:15-36 (imiz. 4 nangaphantsi)
YIKHUTHALELE INTSIMI
Utyelelo Lokuqala: (imiz. 2 nangaphantsi) Hambisa uVukani! wakutshanje usebenzisa inqaku elinomxholo othi “Ukunceda Iintsapho—Indlela Yokwenza Abahlobo Bokwenene.” Beka isiseko sokubuyela.
Xa Ubuyela: (imiz. 4 nangaphantsi) Yenza umboniso ngendlela yokubuyela kumntu obe nomdla kwinqaku likaVukani! wakutshanje elinomxholo othi “Ukunceda Iintsapho—Indlela Yokwenza Abahlobo Bokwenene.” Beka isiseko sokubuyela.
Isifundo SeBhayibhile: (imiz. 6 nangaphantsi) Yenza umboniso ngendlela yokuqhuba isifundo seBhayibhile. (bh 32-33 ¶13-14)
INDLELA YOKUPHILA YAMAKRISTU
Ingoma 19
“Obona Bomi Bumnandi”: (imiz. 15) Ingxubusho. Qala ngokudlala ividiyo. Emva koko buza imibuzo. Ngokufutshane nje dlan’ indlebe nomvakalisi ongatshatanga okanye otshatileyo, oye wenza okungakumbi enkonzweni kaYehova kangangeminyaka eliqela ngaphambi kokuba atshate. (1Ko 7:35) Ziziphi iintsikelelo aye wazifumana?
ISifundo SeBhayibhile Sebandla: ia isahl. 9 ¶1-13 (imiz. 30)
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3)
Ingoma 76 Nomthandazo


text:
Intaba
Intaba kukukhukhumala kwendalo okwenzeka emhlabeni apha ngaphezulu yile ndawo ibayincochoyi (okanye incakam). Iba yindawo enyukayo nende kunenduli. Iintaba zisoloko zicingelwa okokuba zizinduli ezibude bazo bungaphaya kwama-600 eemitha (malunga nama-2000 eenyawo), kodwa lo mbono awunjalo kuwo onke amazwe.
iintaba zibalulekile kuba zisoloko zinamanzi phakathi kwazo, kwaye zisoloko zibakho apho aqalisa khona amanzi ukubaleka. Iintaba zinjengezihluzi, ngoko ke abantu bangafumana amanzi ahlaziyekileyo.


text:
ELSTAVA, UABIkhadi engabonakaliyo
ELSTAVA, UAB
Air zokupholisa, Amacandelo yokuzenzekelayo, Amandla esola, Amandla kunye nezibonelelo zendalo, Amanzi +40
Ushicelelo
I-V 8:00-17:00
- ELSTAVA, UAB
Imephu
Umsebenzi udidi
Air zokupholisa, Amacandelo yokuzenzekelayo, Amandla esola, Amandla kunye nezibonelelo zendalo, Amanzi, Anoomatshini bokungenisa imphepho, Construction, ireal estate, Control oluzenzekelayo, Electric izifudumezi, Eneji ehlaziyekayo, Energetics, Energy alternative, Fans, Genelela kwamanzi, Igesi, Iibhoyila gas-ngamalahle, Iibhoyila zokufudumeza, Iimpompo, Iimpompo amafutha, Iimpompo industrial, Iimpompo submersible, Iimpompo submersible, Iimpompo ukujikeleziswa, Iinkqubo ukufudumeza amanzi, Iinkqubo zamanzi, Imisebenzi yokuzenzekelayo, Imitshini, izixhobo, Indlu kwibhoyila, Inkqubo yonikezelo lwamanzi, Into yokuzenzekelayo, Ivacuum yococa, Izifudumezi infrared, Izifudumezi zamanzi, Izifudumezi zegesi, Izixhobo zegesi, Izixhobo zokufudumeza, Komoya, Kulawula ubushushu, Nabaqokeleli solar, Ngobushushu obuphuma, Systems engineering, Ukwenza shushu, Yokuzenzekelayo systems, Yophuhliso kwiprojekthi, Zombane
Ikhowudi qr
vCard
Website
Igama site: Šildymas | Elstava
Networks social
172 - ()


text:
Ukunceda Amabanjwa
Suku ngalunye, amabanjwa akwiindawo zokulungisa izimilo zabantu abhalela iiofisi zamaNgqina kaYehova, ecela ukufundiswa iBhayibhile.
Siye sibaphendule ngokucela amaNgqina akumabandla akufutshane ukuba aye kufunda iBhayibhile nabo bantu basezintolongweni, kwizibhedlele zikarhulumente, kwiindawo zolutsha nakwezabo basebenzisa kakubi iziyobisi.
Kwezinye iijele, veki nganye amaNgqina aqhuba iintlanganiso. Ngokomzekelo, kwintetho yesidlangalala eyanikelwa kwezinye iijele ezimbini kwakukho abantu abayi-32.
Iyakhuthaza indlela awangenelwa ngayo loo mabanjwa. Enye indoda eyagwetyelwa ukuhlala ubomi bayo bonke kwintolongo yaseIndiana ngenxa yokubulala, yabutshintsha ubuntu bayo yaza yabhaptizwa, yaba liNgqina likaYehova.
INgqina elalifunda iBhayibhile nelinye ibanjwa elalikwisakhiwo esikhulu sabantu abaze kulungiswa izimilo eCalifornia lithi: “
Ndiyamazi ukuba ebenjani ngaphambi kokuba sifunde yaye ndiyayibona indlela atshintshe ngayo. Utshintshe ngendlela engathethekiyo ukuze afanelekele ukubhaptizwa.”
Amabanjwa amaninzi sele eqalile ukuphila ngemithetho yeBhayibhile, nangona esazi ukuba oko kunokubeka ubomi bawo engozini. Ngokomzekelo, abaninzi kwabo baye bahlukana nemigulukudu kuye kwafuneka baye kuhlaliswa bodwa okanye bafuduselwe kwezinye iindawo ukuze bakhuseleke.
Indlela iBhayibhile enamandla ngayo okutshintsha ubomi babantu iye yazichukumisa iintliziyo zamagosa asejele. Amanye aye anika amaNgqina amaphepha aqinisekisa indlela awaxabisa ngayo neembasa ngenxa yokuzinikela kwawo kumsebenzi omhle awenze kwezi ndawo.
Funda Okungakumbi
Isinceda Njani Imigaqo YeBhayibhile?
UYesu wachaza isizathu sokuba kufuneka sikhokelwe, nemigaqo emibini eyeyona ibalulekileyo.


text:
ULUTSHA LUYABUZA
Ngaba Ibalulekile Into Yokuba Ukhetha Umculo Onjani?
“Ndivuka nje, ndiye ndivule umculo. Xa ndingena emotweni, ndiye ndivule umculo. Xa ndisendlini ndizipholele, ndicoca ibe ndifunda, ndikhalisa umculo. Ndihlala ndimamele umculo.”—UCarla.
Ngaba ufana noCarla ngendlela owuthanda ngayo umculo? Ukuba kunjalo, eli nqaku liza kukunceda ubone iingenelo, uphephe iingozi uze uwukhethe kakuhle umculo.
Iingenelo
Ukuphulaphula umculo kunokuthelekiswa nokutya ukutya. Kwezi meko zombini, into ebalulekileyo ngumlinganiselo nokutya ngendlela efanelekileyo. Makhe sithethe ngoku:
Umculo unokuyiphucula indlela ovakalelwa ngayo.
“Ukuba izinto azindihambeli kakuhle ngolo suku, ndiye ndifake umculo endiwuthandayo ibe ndiye ndikhawuleze ndive isiqabu.”—UMark.
Umculo unokukukhumbuza izinto ezenzeka kudala.
“Amaxesha amaninzi ingoma ethile iye ibuyise iinkumbulo ezimnandi, ngenxa yoko ndiyavuya sihlandlo ngasinye ndiyiva.”—USheila.
Umculo unokumanyanisa abantu.
“Ndandikwindibano yezizwe ngezizwe yamaNgqina kaYehova, ibe njengokuba iindwendwe zazicula ingoma yokugqibela, ndazibona sele zizehlela iinyembezi. Sasithetha iilwimi ezahlukahlukeneyo kodwa umculo wawusimanyanisa.”—UTammy.
Umculo ungakunceda uhlakulele iimpawu ezibalulekileyo.
“Ukufunda ukudlala isixhobo esithile somculo kungakunceda ufunde ukuthobela uze ube nomonde. Ayonto unokukhawuleza uyenze kakuhle. Ukuze ube ngcono kuza kufuneka uqhelisele.”—UAnna.
Ngaba ubusazi? Eyona ncwadi inkulu yeBhayibhile—iiNdumiso—ineengoma eziyi-150.
Iingozi
Olunye uhlobo lomculo lufana nokutya okunetyhefu. Makhe sithethe ngesizathu sokuba sitsho.
Iingoma ezininzi zinamazwi athetha phandle ngesondo.
“Kubonakala ngathi iingoma ezidumileyo zisoloko zithetha ngesondo. Abazami nokuzama ukuyifihla loo nto.”—UHannah.
IBhayibhile ithi: “Uhenyuzo nako konke ukungahlambuluki nokubawa makungakhe kukhankanywe kwaukukhankanywa phakathi kwenu.” (Efese 5:3) Zibuze, ‘Ngaba umculo endiwuthandayo uyandithintela na ekuthobeleni esi sibongozo?’
Uhlobo oluthile lomculo lunokukwenza uhlale udakumbile.
“Maxa wambi ebusuku ndiye ndingqengqe ndize ndiphulaphule umculo oye undenze ndicinge ngezinto ezindenza ndidandatheke. Olu hlobo lomculo lundenza ndicinge ngezinto ezimbi.”—UTammy.
IBhayibhile ithi: “Ngaphezu kwako konke okunye okumele kulondolozwe, londoloza intliziyo yakho.” (IMizekeliso 4:23) Zibuze, ‘Ngaba umculo endiwuthandayo undenza ndihlale ndicinga ngezinto ezimbi?’
Olunye uhlobo lomculo lunokukwenza ube lugcwabevu ngumsindo.
“Umculo ondenza ndibe nomsindo ndize ndizithiye, ndingaqondanga ube yingozi kum. Ndaphawula ukuba iyatshintsha indlela endivakalelwa ngayo emva kokuba ndiwuphulaphule. Nasekhaya bayiphawula loo nto.”—UJohn.
IBhayibhile ithi: “Lahlani konke, ingqumbo, umsindo, ububi, yaye makungaphumi ntetho itshabhisayo, nantetho ingamanyala emlonyeni wenu.” (Kolose 3:8) Zibuze, ‘Ngaba umculo endiwuthandayo undenza ndibe lugcwabevu ngumsindo, mhlawumbi ndide ndingayikhathaleli indlela abavakalelwa ngayo abanye?’
Eyona nto ibalulekileyo. Wukhethe umculo. UJulie ofikisayo uzama ukwenza loo nto. Uthi: “Ndihlala ndiwuhlola umculo wam ndize ndisuse nawuphi na ongafanelekanga. Akusoloko kulula ukuyenza loo nto, kodwa ndiyazi ukuba ndenza into efanelekileyo.”
Intombazana enguTara ifunda ukwenza into efanayo. Uthi: “Maxa wambi kunomathotholo kuye kudlale ingoma enesingqi esimnandi, kodwa xa ndisiva amazwi ndiye ndiqonde ukuba kufuneka nditshintshe isitishi. Ukwenjenjalo kufana nokuxuthwa iqebengwane elimnandi emlonyeni. Kodwa ukuba andiyiphulaphuli ingoma ethetha ngesondo, kuya kuba lula ukungabelani ngesondo ngaphambi komtshato. Andifuni ukuyithatha lula imiphumo enokubangelwa ngumculo kum.”


text:
Umsebenzi Owenziwa EWallkill NaseWarwick Uhambela Phambili
Umsebenzi omkhulu wamaNgqina kaYehova owenziwa kwezi dolophu zimbini zaseUnited States uhambela phambili ngenxa yokuzibhokoxa kwabantu abasebenza ngokuzithandela abasuka kulo lonke eli lizwe.
EWallkill, eNew York: Esi sakhiwo sihlala amaNgqina angaphezu kwe-1 600 yaye kulapho kuprintwa khona iincwadi zawo eUnited States. Ukuze kwenziwe umsebenzi ongakumbi eWallkill, abakhi
AmaNgqina kaYehova anezakhiwo ezikhulu ekwalathiswa kuzo umsebenzi, ezibizwa ngokuba ziiofisi zamasebe kumazwe amaninzi afana neBrazil, iJamani neMexico. EUnited States, amaNgqina kaYehova analo neziko lokufundisa elisePatterson, eNew York, kunye neeofisi eziseBrooklyn. Xa kugqityiwe ukwandisa izakhiwo, iWallkill iza kuba sesona sakhiwo sikhulu esisetyenziswa ngamaNgqina kaYehova ehlabathini lonke.
EWarwick, eNew York: Esi sakhiwo sikhulu siza kuba likomkhulu elitsha lamaNgqina kaYehova. Izakhiwo ebezikho nebezingenabantu zidiliziwe. AmaNgqina afumene isiza eTuxedo, eNew York, ekumgama oziikhilomitha eziyi-10, apho aza kugcina khona oomatshini nezinto zokwakha. Abasemagunyeni baye bayamkela indlela engazukonakalisa nto aza kwakha ngayo amaNgqina. Xa iye yamkelwa iplani yesi sakhiwo, kuya kucelwa imvume yokwakha. Okwangoku, ikomkhulu lehlabathi lamaNgqina kaYehova liseseBrooklyn, eNew York.


text:
MEYI 16, 2013
EZAZWENIBANZI
IiNdibano ZamaNgqina KaYehova Ezinomxholo Othi ‘ILizwi LikaThixo Liyinyaniso!’
ENEW YORK—AmaNgqina kaYehova anandipha iindibano ezibakho minyaka le kunye nephulo lokumema abantu ukuba beze kuzivela. Umxholo wendibano yalo nyaka uthi ‘ILizwi LikaThixo Liyinyaniso!’ Ezi ndibano ziqalise eUnited States kwinyanga kaMeyi kwaye ziza kuqhuba kuwo onke amazwe de kube sekupheleni kukaDisemba.
Isithethi samaNgqina uJ. R. Brown sithi: “Umxholo wendibano yalo nyaka ubalulekile kuba uthetha ngendlela iintsapho ezinokuncedakala ngayo. Iintsapho zamaNgqina ziyijonga iBhayibhile njengencwadi enamacebiso nokhokelo oluhle kula maxesha anzima siphila kuwo. Kwaye sikholelwa ukuba wonke umntu angafunda lukhulu kwezi ndibano zinamacebiso asebenzisekayo.”
UMnu. uBrown uthi ukufunda iBhayibhile kulisiko lamaNgqina kaYehova. Veki nganye iintsapho zamaNgqina zibeka bucala ingokuhlwa eziyisebenzisela ukufunda nokuphanda iZibhalo, eziyibiza ngokuba “Lunqulo Lwentsapho.” UMnu. uBrown waleka ngokuthi: “Indibano yalo nyaka iza kunceda iintsapho nabo bangatshatanga ngokubanika amacebiso ngeendlela ezintsha zokuqhuba unqulo lwentsapho okanye ufundisiso lobuqu lweBhayibhile. Kwaye amaNgqina ajonge phambili ekufumaneni la macebiso matsha kwiindibano zethu zaminyaka le.”
Imihla kunye neendawo eziza kuqhutyelwa kuzo ezi ndibano zika-2013 ezithi ‘ILizwi LikaThixo Liyinyaniso!’ zifumaneka kwiWebhsayithi yamaNgqina ethi jw.org/xh. Iintatheli zingafowunela okanye zibhalele iofisi yesebe yamaNgqina kaYehova ukuze zifumane inkcazelo engakumbi, kuquka igama lomntu onganikela inkcazelo engakumbi ngeendibano zasekuhlaleni.
Ungafowunela:
Okwenzeka ehlabathini: UJ. R. Brown, kwiOfisi Yenkcazelo kule nombolo, +1 718 560 5000


text:
Oopopayi
Ezi vidiyo zinemfundiso ebalulekileyo kodwa zenza ukonwabele ukufunda!
Ndinokuyifumana Njani Inkululeko Engakumbi?
Usenokucinga ukuba ufanele uphathwe njengomntu omdala, kodwa abazali bakho abavumelani nawe. Ziintoni onokuzenza ukuze bakuthembe?
Ndingakunqanda Njani Ukuhleba?
Xa kuqaliswa ukuhletywa, yenza okuthile!
Ngaba Luthando Okanye Yintabatheko?
Funda ngoko kuthethwa yintabatheko nothando lokwenene.
Melana Nengcinezelo Yoontanga!
Amanyathelo amane alula anokukunceda ube namandla okuzenzela izigqibo.
Zisebenzise Kakuhle IiWebhsayithi Zokuncokola
Hlala ukhuselekile xa usebenzisa iiwebhsayithi zokuncokola.
Ngumntu Onjani Umhlobo Wokwenene?
Kulula ukufumana abahlobo abangakuthandiyo kodwa ungabafumana njani aba bokwenyaniso?
Indlela Yokoyisa Umntu Okuntlontayo Ungakhange Umbethe
Funda ukuba kutheni kukho abantu abantlonta abanye nendlela yokuyilwa ngokuphumelelayo le ngxaki.


text:
Eyoku-1—Yitya Ukutya Okunesondlo
“Yitya, kodwa musa ukutya kakhulu. Yitya imifuno emininzi.” Umbhali uMichael Pollan walishwankathela ngaloo mazwi icebiso elilula eliphathelele ukutya ukutya okunesondlo. Wayethetha ukuthini?
Yitya ukutya okuphekiweyo. Yitya ukutya obekutyiwa ngabantu kangangeenkulungwane kunokuba utye ukutya kwanamhlanje njengoko kusezinkonkxeni. Ukutya okuthengiswa sele kuvuthiwe kudla ngokuba neswekile, ityuwa namafutha amaninzi zinto ezo ezinxulunyaniswa nesifo sentliziyo, ukufelwa licala, umhlaza nezinye izifo. Zama ukukubilisa ukutya xa ukupheka kunokuba ukuqhotse ngamafutha. Sebenzisa ezinye izinongo ukuze unciphise ukusebenzisa ityuwa. Qiniseka ukuba utya inyama evuthiweyo yaye ungaze utye ukutya okubolileyo.
Musa ukutya kakhulu. IWorld Health Organization ithi ehlabathini lonke liyanda inani labantu abatyebileyo nabatyebe ngokugqithiseleyo yaye oko kudla ngokubangelwa kukutya kakhulu. Olunye uphando lwafumanisa ukuba kwamanye amazwe aseAfrika “baninzi abantwana abatyebileyo kunabo bangondlekanga.” Abantwana abatyebe ngokugqithiseleyo basengozini yokuba neengxaki zempilo kuquka isifo seswekile, ngoku nakwikamva. Bazali, miselani abantwana benu umzekelo ngokungatyi kakhulu.
Yitya imifuno neziqhamo ezininzi. Yitya iziqhamo ezahlukahlukeneyo, imifuno nokutya okuziinkozo kunokuba utye inyama nestatshi. Ukuba uqhele ukutya inyama, zama ukutya intlanzi kanye okanye kabini ngeveki endaweni yenyama. Nciphisa izinga okutya ngalo ukutya okunjengepasta, isonka esimhlophe nerayisi emhlophe, kuba oko kutya akunasondlo. Kodwa ke kuphephe ukuzibaxa izinto. Bazali khuselani impilo yabantwana benu ngokubafundisa ukuba bathande ukutya okusempilweni. Ngokomzekelo, kunokuba nibathengele iichips okanye iilekese, bapheni amandongomane, iziqhamo nemifuno.
Sela amanzi amaninzi. Abazali nabantwana kufuneka basele amanzi amaninzi nezinye iziselo ezingenaswekile yonke imihla. Wasele kakhulu ingakumbi xa kutshisa, usebenza nzima naxa usenza umthambo. Iziselo ezinjalo zinceda inkqubo yokucola ukutya, zicoca umzimba kwiityhefu, ziphucula ulusu yaye zinciphisa nomzimba. Zikunceda uzive uze ubonakale usegazini. Kuphephe ukubusela ngokugqithiseleyo utywala neziselo ezineswekile eninzi. Ukusela isiselo esihlwahlwazayo sibe sinye ngosuku kunokukwenza utyebe ngeekhilogram ezisixhenxe ngonyaka.
Kwamanye amazwe kunzima ukufumana amanzi acocekileyo yaye kubiza imali eninzi. Sekunjalo, ukusela amanzi kubalulekile. Amanzi angacocekanga kufuneka abiliswe okanye afakwe amayeza. Kuthiwa baninzi abantu ababulawa ngamanzi angacocekanga kunabo bafa emfazweni okanye kwiinyikima; amanzi angcolileyo kuthiwa abulala abantwana abangama-4 000 ngosuku. IWorld Health Organization ithi iimveku zifanele zincanciswe ibele kuphela kwiinyanga ezintandathu zokuqala zizelwe, zize emva koko ziqhubeke zincanca ibele zize zitye nokunye ukutya de zibe neminyaka emibini.


text:
INQAKU ELINGUMXHOLO
Yintoni Impumelelo Yokwenene?
YINTONI enokuba mbi ngaphezu kokungaphumeleli? Yimpumelelo elilize. Ngapha koko, xa uye wasilela kwinto ethile, usenokuyilungisa loo nto uye wasilela kuyo. Okungenani, usenokufunda kuloo mava uze uzimisele ukulungisa kwixesha elizayo.
Impumelelo elilize yahlukile. Isenokukwenza ucinge ukuba uqhuba kakuhle ngoxa usilela. Ngexesha obona ngalo ukuba uyasilela, usenokufumanisa ukuba akukho nto unokuyenza.
Khawucinge ngalo mzekelo. UYesu Kristu wakhe wabuza wathi: “Koba nayiphi na ingenelo ngomntu ukuzuza ihlabathi liphela kodwa aphulukane nomphefumlo wakhe?” (Mateyu 16:26) Loo mazwi anokusebenza kwabo bathe phithi yimali nazizinto ezinokuthengwa ngayo—lo ngumzekelo wokwenene wempumelelo elilize. UTom Denham, umcebisi ngemisebenzi wabhala wathi: “Ukucinga ngokonyuselwa kuphela, ukwenza imali engakumbi okanye ukuthenga izinto ezingakumbi, akuzisi lonwabo lokwenene. Ukujonga impumelelo ngobungakanani bemali ngamampunge yaye kunokukushiya uziva ungento yanto ekuhambeni kwexesha.”
Abantu abaninzi namhlanje bayavumelana naloo mazwi. Kolunye uphando olwenziwa eUnited States, “ukuba nemali eninzi” kwaba kwindawo ye-20 kuludwe lwezinto eziyi-22 “ezenza umntu aphumelele ebomini.” Ezona zinto zaziphambili kolo ludwe yayizizinto ezinjengokuba sempilweni, ulwalamano oluhle nomsebenzi owuthandayo.
Kucacile ukuba, xa abantu abaninzi bebuzwa, bayawazi umahluko phakathi kwempumelelo elilize nempumelelo yokwenene. Noko ke, iba yingxaki ukwenza izigqibo ezibonisa imbono efanelekileyo ngempumelelo yokwenene.


text:
ULUTSHA LUYABUZA
Kutheni Ndimele Ndibancede Abanye?
Iimfihlelo ezimbini ezingaziwayo ngabantu abaninzi
Imfihlelo #1: Xa usipha abanye, nabo baya kukupha!
Abantu baya kuqaphela ukuba unesandla esivulekileyo. Ngenxa yoko nabo baya kukupha izinto. IBhayibhile iyibeka ngolu hlobo le nto:
“Ziqheliseni ukupha, yaye abantu baya kunipha. . . . Kuba ngomlinganiselo enilinganisela ngawo, baya kunilinganisela kwangawo nani.”
—Luka 6:38.
Imfihlelo #2: Xa unceda abanye, uyazinceda nawe!
Ukwenzela abanye izinto ezintle kukunceda uzithembe kwaye waneliseke. IBhayibhile iyibeka ngolu hlobo le nto:
“Kunoyolo ngakumbi ukupha kunokwamkela.”
—IZenzo 20:35.
“Xa usenza itheko, mema amahlwempu, izilima, iziqhwala, iimfama; yaye uya kuba noyolo, ngenxa yokuba abananto bangakubuyekeza ngayo.”
—Luka 14:13, 14.
Ulutsha olunenkathalo
Luninzi ulutsha olubakhathaleleyo abanye! Nantsi eminye imizekelo.
“Ngamanye amaxesha, xa ndibawela ukuziphosa esofeni ndibukele iTV, ndiye ndicinge ngomama notata abasemsebenzini, nendlela abaza kube bedinwe ngayo xa bebuya. Ngoko ndiye ndiphakame, ndihlambe izitya, nditshayele, ndosule nothuli. Ndibilisa namanzi ekofu, kuba abazali bam bayayithanda. Xa umama efika uye athi, ‘Yhu akusekuhle apha! Loo nto kunuka kamnandi. Enkosi mntanam!’ Kundivuyisa kakhulu ukwenzela umama notata izinto ezintle ngolo hlobo.”
—UCasey.
“Abazali babesoloko bendixhasa, bendinceda ngayo yonke into endiyidingayo. Xa baba neengxaki zemoto kulo nyaka uphelileyo, ndabapha imali kwebendiyigcinile ukuze ilungiswe. Kakade ke, bazama ukwala kodwa ndandingafuni nokuva. Kufana nokungathi andibenzelanga nto. Kundivuyise kakhulu ukubanceda.”
—UHolly.
Ngaba ubusazi? Ulutsha oluninzi olungamaNgqina kaYehova luye lwafumana uvuyo olukhulu ngokunceda abanye bayazi iBhayibhile. Olunye lude lwafudukela kumazwe adinga abashumayeli abangakumbi.
“Ndafudukela eMexico, ndisuka eUnited States, ndize kushumayela. Ngamanye amaxesha kunzima ukupha abantu imali okanye izinto zexabiso kuba andinazinto zingako. Kodwa, ndiye ndafumanisa ukuba, xa ndiphisa ngexesha namandla am ndishumayela, abantu baba nombulelo ongaphezu kwalo wokubapha izinto zexabiso.”
—UEvan.
Ndingabanceda njani abanye?
Ngaba ungathanda ukufumana uvuyo lokunceda abanye? Nanga amacebiso ambalwa.
Ukunceda intsapho yakho:
Tshayela, hlamba izitya okanye ucoce indlu
—ungakhange ucelwe
Pheka
Bhalela abazali bakho ikhadi elibancomayo
Nceda umntwana wakowenu ngomsebenzi wakhe wesikolo
Ukunceda abo bangengabo abakowenu:
Thumela ikhadi kumntu ogulayo
Nceda ummelwane osele ekhulile ekucoceni iyadi yakhe
Tyelela umntu ogulayo
Thenga isipho uze usinike umntu onzinyelwe bubomi
Icebiso: Khawuze nawakho amacebiso. Zimisele ukunceda okungenani umntu omnye kule veki. Mhlawumbi ingakothusa indlela oya kuvuya ngayo!
“Xa unceda abanye uyonwaba. Uziva uphumeze into enkulu, kwaye uyabona ukuba abanye bayayixabisa. Ungonwaba ngoxa unceda omnye umntu, nakubeni ekuqaleni ubungacingi ukuba kuza kuba njalo. Loo nto uyenzileyo, usenokungayijongi njengokuzincama, ngoba ekugqibeleni nawe uye uzuze lukhulu.”
—UAlana.
Funda Okungakumbi
UCameron Uphila Obona Bomi Bumnandi
Ngaba ufuna ukuphila ubomi obanelisayo? Phulaphula njengoko uCameron esibalisela indlela awalufumana ngayo ulwaneliseko kwindawo ebengakhange ayilindele.


text:
ISIERRA LEONE NEGUINEA
1991-2001 ‘Iziko Lenkxwaleko.’—Isa.48:10 (Inxalenye 2)
Ukuhlaselwa KweBheteli!
NgoFebruwari ka-1998 amajoni karhulumente nomkhosi osuka kwiEconomic Community of West African States Monitoring Group (ECOMOG) ahlasela abavukeli-mbuso ukuze baphume baphele eFreetown. Okubuhlungu kukuba omnye umzalwana wasweleka ebudeni bolo hlaselo.
Abavakalisi abamalunga nabayi-150 babalekela kwizindlu zabathunywa bevangeli eziseKissy naseCockerill. ULaddie Sandy, omnye woomantshingilane ababini baseBheteli, uthi: “Ngobunye ubusuku xa mna noPhilip Turay sasigadile, abavukeli-mbuso ababini bombutho weRUF ababexhobile, bafika eBheteli baza bathi masivule iminyango yeglasi. Njengoko sasibalekela kwindawo ekhuselekileyo, badubula indawo yokufaka isitshixo ngokuphindaphindiweyo. Okumangalisayo kukuba awuzange uvuleke ibe abazange bacinge ngokudubula iglasi. Bemka becaphukile.
“Emva kweentsuku ezimbini, babuya behamba nabanye abayi-20 bexhobe bafohlela. Sakhawuleza sazisa intsapho yaseBheteli saza sabalekela kwindawo engaphantsi yokuzimela. Mna nabanye abathandathu sazimela kwindawo emnyama emva kwemigqomo emikhulu emibini, singcangcazela luloyiko. Bambonzeleka baza badubula iminyango. Omnye wabo bavukeli wakhwaza wathi: ‘Khangelani loo maNgqina kaYehova nize niwanquml’ umqala.’ Sahlala siziqothile sithe cwaka njengoko babegqogqa yonk’ indawo kangangeeyure ezisixhenxe. Emva kokuba bemoshe izinto ezininzi, bathatha izinto abazifunayo baza bemka.
“Sathatha izinto ezimbalwa saza sabalekela kwikhaya labathunywa bevangeli eliseCockerill—indlu eyayikade ilikhaya laseBheteli eyayikufutshane. Endleleni eya apho saphangwa lelinye iqela labavukeli. Ukufika kwethu ekhayeni labathunywa bevangeli sasingcangcazela sisoyika, kodwa savuyela nje ukuba sisaphila. Emva kokuphumla kangangeentsuku ezimbalwa sabuyela eBheteli ukuze silungise umonakalo.”
Kwiinyanga ezimbini kamva, emva kokuba imikhosi ye-ECOMOG ilawula isixeko, abathunywa bevangeli babuya besuka eGuinea. Babengazi ukuba abazukuhlala.
Iphulo Lokubulala Kwanto
Kwiinyanga ezisibhozo kamva, ngoDisemba 1998, amakhulu-khulu eendwendwe ezazikwiNational Stadium eFreetown anandipha iNdibano yeSithili ‘Yokuphila Ngendlela KaThixo.’ Ngequbuliso, eva isithonga esitsholo phantsi abona nomsi onyukayo osuka ezintabeni. Abavukeli babebuyile!
Kwiintsuku ezalandelayo, imeko yaya isiba mandundu eFreetown. IKomiti yeSebe yaqesha inqwelo-moya encinane eyayiza kuhamba nabathunywa bevangeli abayi-12, amalungu aseBheteli asemzini asibhozo, amatsha-ntliziyo olwakhiwo amahlanu iwase eConakry. Kwiintsuku ezintathu kamva, ngoJanuwari 6, 1999 abavukeli baba sephulweni lokubulala kwanto. Benogonyamelo babulala abantu abamalunga ne-6 000. Bashunqula iingalo nemilenze yabantu, bohlutha abantwana abangamakhulu-khulu baza bonakalisa nezakhiwo ezininzi.
Omnye umzalwana othandwayo, uEdward Toby, wabulawa ngokumasikizi. Abavakalisi abangaphezu kwabayi-200 ababengcungcutheka babehlala eBheteli okanye kwikhaya labathunywa bevangeli eCockerill. Abanye babezimela ezindlwini zabo. AmaNgqina awayehlala kwikhaya labathunywa bevangeli eKissy, esekupheleni kwedolophu, ayedinga unyango ngokungxamisekileyo. Kodwa ayeza kuzibeka esichengeni ukuba ayeza kunqumla isixeko. Ngubani owayeza kuzincama? ULaddie Sandy noPhilip Turay, amagagu awayegada eBheteli ebusuku, bathi baza kuya.
UPhilip uthi: “Kwakuthe saa esixekweni. Amajoni angabavukeli ayemisa abantu kwimida aze abaphathe kakubi. Abantu babengavunyelwa ukuphuma emakhayeni abo ukususela emva kwemini ukusa kwintsasa elandelayo, nto leyo eyayisivalela amathuba okuhamba. Emva kweentsuku ezimbini zolu hambo lwethu safika ikhaya labathunywa bevangeli laseKissy litshisiwe.
“Xa sasijonga iindawo ezikufutshane safumanisa ukuba omnye umzalwana, uAndrew Caulker, wayonzakele kakhulu entloko. Abavukeli bambophelela baza bamxhaxha ngezembe ngokuphindaphindiweyo. Okumangalisayo kukuba waphuncula kwaba bavukeli. Sambalekisela esibhedlele ibe ngoxa wayelapho wachacha. Kamva waba nguvulindlela othe ngxi.”
Amanye amaKristu asinda ekufeni okanye ekonzakaleni ngenxa yokuba ayesaziwa ngokungathathi cala kwiipolitiki. Omnye umzalwana uthi: “Abavukeli basinyanzela ukuba sinxibe iiqhiya ezimhlophe size sidanise esitratweni, ngaloo ndlela sixhasa iqela labo. Aba bavukeli bathi: ‘Ukuba aniyenzi loo nto, siza kuninqumla iingalo okanye imilenze okanye sinibulale.’ Sityhwatyhwa luloyiko, mna nenkosikazi yam sema bucala saza sathandazela ngaphakathi sicela uncedo lukaYehova. Akusibona omnye umfana ongummelwane wethu okweli qela waxelela umphathi wabavukeli oku, ‘“Ngumzalwana” wethu lo. Akabandakanyeki kwiipolitiki, ngoko siza kumdanisela.’ Anelisekile umphathi wabavukeli wahamba, ibe thina sakhawuleza sagoduka.”
Kwathi kwakubakho isiqabu esixekweni, abazalwana ngobuchule baqalisa ukuqhuba iintlanganiso nokushumayela. Abavakalisi banxiba iibheji zendibano ukuze baziwe kwimida. Abazalwana abame emigceni kule mida, baba nobuchule bokuqalisa iincoko zeBhayibhile.
Njengoko kwakukho izinto ezingekhoyo esixekweni, isebe laseBritani lathumela iibhokisi eziyi-200 ezazinezinto zokunceda. UBillie Cowan noAlan Jones, basuka ngenqwelo-moya eConakry baya eFreetown ukuze bathathe iibhokisi badlule nazo kwiindawo ekuhlolwa kuzo impahla. Ezi mpahla zafika eBheteli ngaphambi kwexesha elibekiweyo lokungena. UJames Koroma, wathutha ezi bhokisi wazisa eConakry, ebuya noncwadi nezinye izinto ezibalulekileyo. Olunye lolo ncwadi lwasiwa kubavakalisi abakwiindawo ezikwanti eBo naseKenema.
NgoAgasti 9, 1999, abathunywa bevangeli abaseConakry baqalisa ukubuyela eFreetown. Kunyaka olandelayo umkhosi waseBritani wabakhuphela ngaphandle kweFreetown abavukeli. Kwaqhubeka kukho uhlaselo pha napha, kodwa ngoJanuwari 2002, kwathiwa imfazwe iphelile. Ngenxa yemfazwe ethathe iminyaka eyi-11, kwabulawa abantu abayi-50 000, konzakala abayi-20 000, kwatshabalala imizi eyi-300 000 ibe abantu abayi-1.2 miliyoni bafudukela kwezinye iindawo.
Intlangano kaYehova iqhube njani ngeli xesha? Licacile elokuba uYehova uye wayikhusela waza wayisikelela. Ebudeni bemfazwe, kuye kwabhaptizwa abantu abamalunga nabayi-700. AmaNgqina amaninzi aye abhaca kwiindawo ezinemfazwe, sekunjalo inani labavakalisi eSierra Leone liye landa ngeepesenti eziyi-50. EGuinea abavakalisi baye banda ngaphezu kweepesenti eziyi-300. Okubaluleke ngakumbi kukuba, abantu bakaThixo bahlala bethembekile. ‘Kwiziko lenkxwaleko,’ baye bamanyana baza babonisa uthando njengamaKristu ibe baye “baqhubeka ngaphandle kokuyekelela befundisa kwaye bevakalisa iindaba ezilungileyo.”—Isa. 48:10; IZe. 5:42.


text:
Ngubani UYehova?
Impendulo esuka eBhayibhileni
UYehova nguThixo oyinyaniso oseBhayibhileni, uMdali wayo yonke into. (ISityhilelo 4:11) Umprofeti uAbraham noMoses babemkhonza, kanye njengoYesu. (Genesis 24:27; Eksodus 15:1, 2; Yohane 20:17) NguThixo, kungekuphela nje womntu omnye kodwa, ‘owomhlaba wonke.’—INdumiso 47:2.
UYehova ligama likaThixo elikhethekileyo elichazwe eBhayibhileni. (Eksodus 3:15; INdumiso 83:18) Lithatyathwe kwisibizo sesiHebhere esithetha “ukwenzeka” ibe abaphandi abaninzi bathi eli gama lithetha ukuthi “Ubangela Kubekho.” Le ngcaciso iyichaza kakuhle indima kaYehova njengoMdali noMphumezi wenjongo yakhe. (Isaya 55:10, 11) IBhayibhile ikwasinceda simazi kakuhle uYehova, ingakumbi uphawu lwakhe olubalaseleyo uthando.—Eksodus 34:5-7; Luka 6:35; 1 Yohane 4:8.
Igama elithi Jehovah ligama likaThixo lesiNgesi eliguqulelwe ngokusuka kwisiHebhere—oonobumba abane יהוה (YHWH), ababizwa ngokuba yiTetragrammaton. Indlela echanileyo elibizwa ngayo eli gama likaThixo kwisiHebhere samandulo ayaziwa. Noko ke eli gama lisuka kude ngokwembali yoLwimi lwesiNgesi, liqala ukuvela kwinguqulelo yeBhayibhile kaWilliam Tyndale ka-1530. *
Kutheni indlela elibizwa ngayo igama likaThixo kwisiHebhere samandulo ingaziwa?
IsiHebhere samandulo sasibhalwa ngaphandle kwezikhamiso, kwakusetyenziswa oonobumba kuphela. Kwakulula ngomfundi wesiHebhere ukubiza izikhamiso ezifanelekileyo. Noko ke, emva kokuba iZibhalo zesiHebhere (“iTestamente Endala”) zigqityiwe, amanye amaYuda amkela inkolelo ephosakeleyo yokuba kwakungalunganga ukubiza igama likaThixo. Xa befunda isibhalo esinegama likaThixo, babefaka isibizo esithi “Nkosi” okanye esithi “Thixo.” Njengoko kudlula amakhulukhulu eminyaka, le nkolelo iphosakeleyo yanwenwa ibe indlela elalibizwa ngayo eli gama yalahleka ekugqibeleni. *
Abanye bathi igama likaThixo lalibizwa ngokuthi “Yahweh,” ngoxa abanye benembono eyahlukileyo. UMsongo woLwandle Olufileyo onenxalenye yeLevitikus ngesiGrike ulibhala ngokuthe ngqo igama elithi Iao. Ababhali bamandulo besiGrike bathi eli gama linokuphinda libizwe ngokuthi Iae, I·a·beʹ, okanye I·a·ou·eʹ, kodwa akho nelinye kula elinokuba yindlela yokubiza igama elithi Yehova ngesiHebhere samandulo. *
Ubuxoki obuthethwayo ngegama likaThixo eliseBhayibhileni
Ubuxoki: Iinguqulelo ezisebenzisa igama elithi “Yehova” zilifakelele eli gama.
Inyani: Igama likaThixo ngesiHebhere eliyiTetragrammaton livela izihlandlo eziyi-7 000 eBhayibhileni. * Iinguqulelo ezininzi zilisusa ngaphandle kwesizathu esivakalayo igama likaThixo zize zifake isibizo esithi “Nkosi.”
Ubuxoki: UThixo uSomandla akafuni gama likhethekileyo.
Inyani: UThixo waphefumlela ababhali beBhayibhile ukuba basebenzise igama lakhe izihlandlo ezingamawaka, ibe uyalela abo bamnqulayo ukuba balisebenzise igama lakhe. (Isaya 42:8; Yoweli 2:32; Malaki 3:16; Roma 10:13 ) Phofu, uThixo uyabagxeka abaprofeti bobuxoki abazama ukwenza igama lakhe lilityalwe.—Yeremiya 23:27.
Ubuxoki: Isithethe samaYuda sithi igama likaThixo limele lisuswe eBhayibhileni.
Inyani: Yinyaniso ukuba abanye ababhali bamaYuda abafuni ukulibiza igama likaThixo. Sekunjalo, abalisusanga kwiiBhayibhile zabo. Enoba kuyintoni na ke, uThixo akafuni ukuba silandele izithethe eziphambukayo kwimiyalelo yakhe.—Mateyu 15:1-3.
Ubuxoki: Igama likaThixo alifanele lisetyenziswe eBhayibhileni ngenxa yokuba ayaziwa kakuhle indlela yokulibiza ngesiHebhere.
Inyani: Le ndlela yokucinga ibonisa ukuba uThixo ulindele ukuba abantu abathetha ezinye iilwimi balibize ngendlela efanayo igama lakhe. Sekunjalo, iBhayibhile ibonisa ukuba abakhonzi bakaThixo bamandulo ababethetha iilwimi ezingafaniyo babelibiza ngeendlela ezahlukeneyo eli gama kodwa kakuhle.
Ngokomzekelo, cinga ngomgwebi wakwaSirayeli uYoshuwa. AmaKristu okuqala awayethetha isiHebhere ayelibiza ngale ndlela igama lakhe Yehoh·shuʹaʽ, ngoxa lawo athetha isiGrike ayesithi I·e·sousʹ. IBhayibhile ithetha ngenguqulelo yesiHebhere enegama likaYoshuwa, nto leyo ebonisa ukuba amaKristu ayelandela indlela ecacileyo yokubiza amagama ngolwimi lawo.—IZenzo 7:45; Hebhere 4:8.
Kwalo mgaqo ufanayo ungasetyenziswa xa kuguqulelwa igama likaThixo. Eyona nto ibaluleke ngaphezu kwendlela yokubiza amagama ekhethiweyo kukuba igama likaThixo libekwe kwindawo yalo eBhayibhileni.
^ isiqe. 5 UTyndale wasebenzisa igama elithi “Iehouah” kwinguqulelo yakhe yeencwadi ezintlanu zeBhayibhile. Ekuhambeni kwexesha, isiNgesi satshintsha, ibe indlela elibhalwa ngayo igama likaThixo yahlaziywa. Ngokomzekelo, ngo-1612, uHenry Ainsworth wasebenzisa igama elithi “Iehovah” kuyo yonke inguqulelo yakhe yencwadi yeeNdumiso. Xa wayehlaziya inguqulelo yakhe ngo-1639, wasebenzisa igama elithi “Jehovah.” Ngendlel’ efanayo, abaguquleli beAmerican Standard Version, eyapapashwa ngo-1901, babesebenzisa igama elithi “Jehovah” xa kuvela igama likaThixo ngesiHebhere.
^ isiqe. 7 INew Catholic Encyclopedia, Uhlelo Lwesibini, Umqulu 14, iphepha 883-884, ithi: “Emva kokuphela kokuThinjwa, igama elithi Yahweh laqalisa ukuhlonitshwa, ibe kwaqaliswa ukufakwa igama elithi ADONAI okanye ELOHIM” endaweni yalo.
^ isiqe. 8 Ukuze ufumane okungakumbi, jonga ku-appendix A4, kwindawo ethi “The Divine Name in the Hebrew Scriptures,” kwiNguqulelo Yehlabathi Elitsha YeZibhalo Ezingcwele ehlaziyiweyo.
^ isiqe. 11 Bona iTheological Lexicon of the Old Testament, Umqulu 2, iphepha 523-524.
Funda Okungakumbi
Ngaba UThixo Unalo Igama?
UThixo unezibizo ezininzi, ezinye zazo nguSomandla, uMdali nesithi Nkosi. Kodwa igama likaThixo lisetyenziswa ngaphezu kwezihlandlo eziyi-7 000 eBhayibhileni.
”Khangela! Lo NguThixo Wethu”
Kwakutheni ukuze uMoses abuze ngegama likaThixo kodwa wayesele elazi?
Unokusondela Njani KuThixo?
Funda enoba uThixo uyiphulaphula yonke imithandazo kusini na, indlela esimele sithandaze ngayo nokuba yintoni enye esifanele siyenze ukuze sisondele kuThixo.


text:
R.Kojelio individuali veiklaIkhadi engabonakaliyo
R.Kojelio individuali veikla
Amandla kunye nezibonelelo zendalo, Balcony ebengezelayo, Construction, ireal estate, Door yofakelo, Eneji ehlaziyekayo +52
Ushicelelo
I-V 9:00-18:00
VI 9:00-13:00
- R.Kojelio individuali veikla
Imephu
Umsebenzi udidi
Amandla kunye nezibonelelo zendalo, Balcony ebengezelayo, Construction, ireal estate, Door yofakelo, Eneji ehlaziyekayo, Energy alternative, Fencing, Garage doors, Homebuilding, Iingcango armored, Iingcango ngaphandle, Iingcango zeplastiki, Iingcingo esisiqingatha, Iinkqubo ukufudumeza amanzi, Iipali zocingo, Imitshini, izixhobo, Indlu kwibhoyila, Interior ideas, Interior izinto, Isango, Izifudumezi zamanzi, Izinto lokubiya, Izixhobo zokufudumeza, Kubiwe repair, Kugrunjwe, Kweliso construction, Kwiinkampani zokwakha, Kwinkampani yokwakha, Kwisango esizisebenzelayo, Lungiswa ekhaya, Metal zokubiya, Nabaqokeleli solar, Namasango industrial, Namasango metal, Namasango wecandelo, Netywina window, Ngeplanga, Ngobushushu obuphuma, Ngoothinti, Skylights, Ucango, Ucango lomlilo, Ufakelo ucingo, Ufakelo window, Ukwenza shushu, Umoya ovuselelekayo, Umsebenzi isivumelwano, Utyhala door, Utyhala iingcango, Windows, Windows aluminiyam, Windows ngomthi, Windows zeplastiki, Wocingo, Works, Yeglasi iminyango, Yorhwebo impahla


text:
Imisele Yamanzi YaseRoma—Eyakhiwe Ngendlela Emangalisayo
KUZO zonke izakhiwo ezahlukahlukeneyo zamandulo, imisele yamanzi yaseRoma yenye yezona zimangalisayo. Irhuluneli nomphathiswa wamanzi uSextus Julius Frontinus (owayephila ngo-35 ukuya kutsho malunga no-103 C.E.) wabhala wathi ngazo: “Ezi zakhiwo zahlukahlukeneyo ezinamanzi amaninzi awunakuzithelekisa neePiramidi zaseYiputa ezihleli nje okanye izakhiwo zamaGrike ezidumileyo kodwa ezingenamsebenzi.” *
Kwakutheni Ukuze Kufuneke Imisele?
Njengezixeko ezininzi zamandulo, iRoma yayakhiwe kufuphi nendawo enamanzi amaninzi. Ekuqaleni, uMlambo iTiber, imithombo namaqula akufuphi nayo yayinamanzi awaneleyo. Noko ke, malunga neminyaka eyi-300 ngaphambi kokuzalwa kukaKristu, iRoma yanda ibe kwafuneka amanzi angakumbi.
Ekubeni babembalwa abantu abanamanzi emakhayeni abo, amaRoma akha iindawo zokuhlamba ezininzi emakhayeni abantu okanye kwiindawo zikawonke-wonke. Iindawo yokuhlamba kawonke-wonke yokuqala kwisixeko saseRoma yayifumana amanzi ayo kumsele ekuthiwa yiAqua Virgo, eyanikezelwa ngo-19 B.C.E. UMarcus Agrippa, owakha lo msele nowayengumhlobo osenyongweni ka-Agasto Kesare, wasebenzisa imali yakhe eninzi ekulungiseni nasekwandiseni imisele yamanzi yaseRoma.
Ezi ndawo zokuhlambela zaba ziindawo zembutho, ezinkulu zinayo nemiyezo kunye neelayibrari. Xa la manzi ephuma kwezi ndawo zokuhlambela, ayengena kwimibhobho yamanzi aze agutyule izindlu zangasese ezazilapho.
Ukwakhiwa Nokulungiswa
Xa usiva kusithiwa “imisele yamanzi yaseRoma,” usenokucinga ngamagophe aphakamileyo ahamba imigama emide. Inyaniso kukuba, la magophe ayeba yinxalenye encinane yale misele, inxalenye enkulu iphantsi komhlaba. Olu hlobo lokwakha lungabizi mali ininzi lwalukhusela le misele ingakhukuliseki ibe lwalunciphisa nokonakala kwamasimi nemizi ekufutshane. Ngokomzekelo, umsele iAqua Marcia, owagqitywa ngo-140 B.C.E, wawumalunga neekhilomitha eziyi-92 kodwa amagophe awo ayeziikhilomitha eziyi-11 kuphela.
Ngaphambi kokwakha umsele, iinjineli zazihlola ukuba anokusebenziseka na loo manzi, zijonga ukucwenga, ukuqukuqela, nencasa yawo. Zazijonga nokuba basempilweni kusini na abantu abasela loo manzi. Ukuba loo manzi anokusetyenziswa, oonocanda babehlola indlela oza kuhamba kuyo umsele ubukhulu nobude bawo. Yayisakhiwa ngamakhoboka. Imisele yayithatha iminyaka ukugqitywa ibe oko kwakufuna imali eninzi—ingakumbi xa iza kuba namagophe.
Ngaphezu koko, imisele kwakufuneka inyamekelwe ize ikhuselwe. Ngaxa lithile isixeko saseRoma saqesha abantu abamalunga nabayi-700 bokuyinyamekela. Xa isakhiwa le misele kwakusenziwa nendlela yokuyinyamekela. Ngokomzekelo, kwakusombiwa imigodi ekuza kungenwa kuyo xa kufuneka kulungiswe imisele engaphantsi komhlaba. Xa kukho indawo efuna ukulungiswa, iinjineli zazikwazi ukuwathintela amanzi angayi kuloo ndawo.
Imisele Yamanzi Yesixeko SaseRoma
Kwiminyaka yoo-200, kwakusele kukho imisele eyi-11 emikhulu kwisixeko saseRoma. Owokuqala, iAqua Appia owawakhiwe ngo-312 B.C.E nowawungaphezulu nje kwekhilomitha eziyi-16 ubude, phantse wonke wawuphantsi komhlaba. Amabhodlo eAqua Claudia asekho nangoku yaye wawuziikhilomitha ezimalunga neziyi-69 ubude, unamagophe aziikhilomitha ezimalunga neziyi-10, uninzi lwala magophe ayeziimitha eziyi-27 ukuphakama!
Ayengakanani amanzi ahamba kule misele? Ayemaninzi kakhulu! Umsele iAqua Marcia ekuthethwe ngawo ngaphambili, ngosuku wawungenisa amanzi aziilitha ezimalunga nezigidi eziyi-190 eRoma. Xa amanzi efika ezixekweni, eqhutywa ngumxhuzulane womhlaba, ayengena ematankini aze aye nakwezinye iindawo asetyenziswa kuzo. Kuqikelelwa ukuba imisele yamanzi yaseRoma yanda kangangokuba umntu ngamnye wayenokufumana iilitha ezingaphezulu kweziyi-1 000 ngosuku.
Ngokutsho kwencwadi ethi Roman Aqueducts & Water Supply, njengoko uBukhosi baseRoma babusanda, “nemisele yanda.” Xa abantu bekhenketha eAsia Minor, eFransi, eSpeyin naseMntla Afrika basakhwankqiswa yindlela emangalisayo eyakhiwe ngayo le misele.
^ isiqe. 2 AmaRoma ayengengabo abantu bokuqala ukwakha imisele yamanzi. Iintlanga zamandulo ezifana nama-Asiriya, amaYiputa, amaIndiya namaPersi zayakha kuqala.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
20 Ke kaloku emva kokudamba kwesaqunge eso, uPawulos wathumela ukuba beze abafundi, yaye akuba ebakhuthazile wacela indlela,+ wanduluka waya eMakedoni.+
2 Emva kokutyhutyha ezo nxalenye nokukhuthaza abo babelapho ngamazwi amaninzi,+ weza eGrisi.
3 Yaye xa wayechithe iinyanga ezintathu apho, ngenxa yokuba kwakuyilwa iyelenqe+ ngokunxamnye naye ngamaYuda njengoko wayesele eza kunduluka ngesikhephe esiya eSiriya, wagqiba kwelokuba abuye adlule eMakedoni.
4 Wayephelekwa nguSopatro+ unyana kaPayiro waseBhereya, uAristarko+ noSekundo abangabaseTesalonika, noGayo waseDerbhe, noTimoti,+ yaye abesithili saseAsiya yayinguTikiko+ noTrofimo.+
5 Aba bahamba, basilinda eTrowa;+
6 kodwa sahamba ngolwandle sisuka eFilipi emva kwemihla yamaqebengwana angenagwele,+ saza saya kubo eTrowa+ kwiintsuku ezintlanu; yaye apho sachitha iintsuku ezisixhenxe.
7 Ngosuku lokuqala+ lweveki, xa sasihlanganisene ndawonye ukuze sifumane isidlo, uPawulos wathetha kubo, njengoko wayeza kumka ngemini elandelayo; yaye wayolula intetho yakhe de kwasezinzulwini zobusuku.
8 Ngoko kwakukho izibane eziliqela kwigumbi eliphezulu+ apho sasihlanganisene khona.
9 Ehleli efestileni, umfana othile ogama linguYutiko wafikelwa bubuthongo obunzulu ngoxa uPawulos wayeqhubeka ethetha, yaye, elele yoyi, wawa ukusuka kumgangatho wesithathu waza wacholwa efile.
10 Kodwa uPawulos wehla, waziphosa kuye+ waza wamwola, wathi: “Musani ukuvusa ingxokozelo, kuba umphefumlo wakhe ukuye.”+
11 Wenyuka ke wayokudla, wancokola kangangethuba elide, de kwathi qheke ukusa, waza ke wemka.
12 Ngoko bemka nayo inkwenkwe iphila yaye bathuthuzeleka ngaphaya komlinganiselo.
13 Ke kaloku sahamba phambili ukuya esikhepheni saza sanduluka sisiya eAsos, apho sasizimisele ukukhwelisa khona uPawulos, kuba, emva kokunikela uyalelo ngokusingisele koku, yena ngokwakhe wayezimisele ukuhamba ngeenyawo.
14 Ngoko akusifumana eAsos, samkhwelisa saza saya eMitilene;
15 yaye, sinduluka ngesikhephe ukusuka apho ngemini elandelayo, safika malunga neKhiyo, kodwa ngemini elandelayo sagaleleka eSamos, kwaye ngemini elandelayo safika eMileto.
16 Kuba uPawulos wayegqibe kwelokuba kudlulwe e-Efese,+ ukuze angachithi naliphi na ixesha kwisithili saseAsiya; kuba wayengxamele ukufika eYerusalem+ ngomhla womthendeleko wePentekoste ukuba wayenako.
17 Noko ke, eseMileto wathumela e-Efese ukuba kubizwe amadoda amakhulu+ ebandla.
18 Akufika wathi kuwo: “Niyazi kakuhle ukuba ukususela kwimini yokuqala endangena ngayo kwisithili saseAsiya+ ndaba kunye nani ixesha liphela,+
19 ndilikhoboka+ leNkosi ngokona kuthobeka kwengqondo+ kukhulu neenyembezi nezilingo ezandihlelayo ngamayelenqe+ amaYuda;
20 ngoxa ndingazange ndinifihlele nto, ndanixelela zonke izinto eziyingenelo, ndanifundisa+ esidlangalaleni nakwizindlu+ ngezindlu.
21 Kodwa ndanikela ubungqina+ ngokucokisekileyo kumaYuda nakumaGrike ngenguquko+ kuThixo nokholo kwiNkosi yethu uYesu.
22 Yaye ngoku, khangelani! ndibotshiwe emoyeni,+ ndiyahamba ndiya eYerusalem, nangona ndingazazi izinto eziya kwenzeka kum apho,
23 ngaphandle kokuba kwizixeko ngezixeko umoya oyingcwele+ ngokuphindaphindiweyo unikela ubungqina kum njengoko usithi ndilindwe yimixokelelwane neembandezelo.+
24 Noko ke, andiwugqali njengothandekayo+ kum umphefumlo wam, ukuba nje kuphela ndinokuligqiba ikhondo lam+ nobulungiseleli+ endabamkelayo+ beNkosi uYesu, ukunikela ubungqina obucokisekileyo kwiindaba ezilungileyo zobubele obungasifanelanga bukaThixo.+
25 “Yaye ngoku, khangelani! ndiyazi ukuba nina nonke ndahambayo phakathi kwenu ndishumayela ubukumkani anisayi kuba sabubona ubuso bam.
26 Ngenxa yoko ndinibizela ukungqina kanye ngalo mhla ukuba ndimsulwa egazini+ labantu bonke,
27 kuba andinifihlelanga nto, ndinixelele lonke icebo+ likaThixo.
28 Zilumkeleni+ nina+ nawo wonke umhlambi,+ ekuthe phakathi kwawo umoya oyingcwele wanimisela nangabaveleli,+ ukuba nilaluse ibandla likaThixo,+ elo walithenga ngegazi+ lowakhe uNyana.
29 Ndiyazi ukuba emva kokumka kwam kuya kungena iingcuka ezicinezelayo+ phakathi kwenu yaye aziyi kuwuphatha ngemfesane umhlambi,
30 kwaye phakathi kwenu kuya kusuka amadoda aze athethe izinto ezijijekileyo+ ukuze abatsale abafundi emva kwawo.+
31 “Ngoko ke hlalani niphaphile, nize nikhumbule ukuba kangangeminyaka emithathu,+ ubusuku nemini, andizange ndiyeke ukululeka+ ngabanye ndineenyembezi.
32 Yaye ngoku ndininikela kuThixo+ nakwilizwi lobubele obungasifanelanga bakhe, lizwi elo linokunakha+ lize lininike ilifa phakathi kwabo bonke abo bangcwalisiweyo.+
33 Akukho mntu ndikhanuke silivere okanye golide okanye sivatho sakhe.+
34 Nani ngokwenu niyazi ukuba ezi zandla ziye zazinyamekela iimfuno zam+ nezabo babekunye nam.
35 Ndinibonisile ezintweni zonke ukuba nimele nisebenze+ ukuze nincede abo babuthathaka,+ yaye nimele niwakhumbule amazwi eNkosi uYesu, xa yona ngokwayo yathi, ‘Kunoyolo ngakumbi ukupha+ kunokwamkela.’”
36 Waza akuba ezitshilo ezi zinto, waguqa+ phantsi kunye nabo bonke waza wathandaza.
37 Eneneni, balila kakhulu bonke, yaye bawela entanyeni kaPawulos+ baza bamanga,+
38 ngenxa yokuba babenziwe buhlungu ngokukodwa lilizwi awayelithethile lokuthi babengasayi kububona ubuso bakhe.+ Ngoko bamkhapha+ esiya esikhepheni.
Yithumele
Yithumele
IZenzo 20
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=44&Chapter=20&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D44%26Chapter%3D20%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
9 Wahlabela mgama uYehova ethetha kuMoses entlango yaseSinayi ngonyaka wesibini wokuphuma kwabo ezweni laseYiputa, ngenyanga yokuqala,+ esithi:
2 “Ngoku oonyana bakaSirayeli bafanele balungiselele umbingelelo wepasika+ ngexesha lawo elimisiweyo.+
3 Nowulungiselela ngomhla weshumi elinesine kule nyanga phakathi kweengokuhlwa ezimbini+ ngexesha lawo elimisiweyo. Nize niwulungiselele ngokwemimiselo yawo yonke nangokwenkqubo yawo eqhelekileyo yonke.”+
4 Wathetha ke uMoses koonyana bakaSirayeli ukuba bawulungiselele umbingelelo wepasika.
5 Bawulungiselela ke umbingelelo wepasika ngenyanga yokuqala, ngomhla weshumi elinesine lwenyanga leyo phakathi kweengokuhlwa ezimbini, entlango yaseSinayi. Njengako konke uYehova awamyalela kona uMoses, benjenjalo oonyana bakaSirayeli.+
6 Ke kaloku kwakukho abantu ababengahlambulukanga ngenxa yomphefumlo womntu+ kangangokuba abazange babe nako ukulungiselela umbingelelo wepasika ngaloo mhla. Ngoko ke basondela phambi koMoses noAron ngaloo mhla.+
7 Bandula bathi aba bantu kuye: “Asihlambulukanga ngenxa yomphefumlo womntu. Sithintelwa ngani na ukuba singasondezi umnikelo+ kuYehova ngexesha lawo elimisiweyo phakathi koonyana bakaSirayeli?”
8 Wathi uMoses kubo: “Yimani phaya, khe ndive ukuba uYehova woyalela athini na ngani.”+
9 Wandula ke uYehova wathetha kuMoses, esithi:
10 “Thetha koonyana bakaSirayeli, uthi, ‘Nakuba nawuphi na umntu kuni okanye kwizizukulwana zenu esenokungahlambuluki ngenxa yomphefumlo+ okanye athabathe uhambo olude, naye umele awulungiselele umbingelelo wepasika kuYehova.
11 Bowulungiselela ngenyanga yesibini,+ ngomhla weshumi elinesine phakathi kweengokuhlwa ezimbini. Bafanele bawudle kunye namaqebengwana angenagwele nemifuno ekrakra.+
12 Bamele bangashiyi nto kuwo kude kuse,+ bangaphuli thambo lawo.+ Bowulungiselela ngokommiselo wonke wepasika.+
13 Kodwa ukuba umntu ohlambulukileyo nongekho seluhambeni othe akakukhathalela ukulungiselela umbingelelo wepasika, loo mphefumlo umele unqunyulwe ungabikho phakathi kwabantu bakowawo,+ ngokuba awuwusondezanga umnikelo kaYehova ngexesha lawo elimisiweyo. Loo mntu wophendula+ ngesono sakhe.
14 “‘Ukuba umphambukeli uthe wahlala nani njengomphambukeli, naye umele awulungiselele umbingelelo wepasika kuYehova.+ Ufanele awenze ngokommiselo wepasika nangokwenkqubo yawo eqhelekileyo.+ Ummiselo woba mnye kuni, kokubini kumphambukeli nakwinzalelwane yelizwe.’”+
15 Ngomhla wokumiswa komnquba+ ilifu lawugubungela umnquba wentente yeSingqino,+ ngokuhlwa lalisiba njengembonakalo yomlilo+ phezu komnquba kude kuse.
16 Leyo yindlela oku okwakuqhubeka ngayo rhoqo: Ilifu laliwugubungela emini, libe yimbonakalo yomlilo ebusuku.+
17 Xa sukuba linyuka ilifu lisuke phezu kwentente, babenduluka oonyana bakaSirayeli emva koko,+ yaye apho lalisithi zinzi khona ilifu, babemisa khona iinkampu zabo oonyana bakaSirayeli.+
18 Oonyana bakaSirayeli babenduluka ngokomyalelo kaYehova, yaye babemisa iinkampu+ ngokomyalelo kaYehova. Zonke iintsuku elalithe zinzi ngazo ilifu phezu komnquba, babehlala bemise iinkampu.
19 Yaye xa ilifu lihleli ithuba elide phezu komnquba, babeyigcina imfanelo yabo kuYehova oonyana bakaSirayeli ngokuthi banganduluki.+
20 Maxa wambi ilifu lalihlala iintsuku ezimbalwa phezu komnquba. Ngokomyalelo+ kaYehova babehlala bemise iinkampu, yaye babenduluka ngokomyalelo kaYehova.
21 Maxa wambi ilifu+ lalihlala ukususela ngokuhlwa kude kuse; yaye laliphakama ilifu elo kwakusa, baze banduluke. Enoba ilifu laliphakama emini okanye ngokuhlwa, babenduluka nabo.+
22 Enoba ilifu lalihlala iintsuku ezimbini okanye inyanga okanye iintsuku ezingakumbi phezu komnquba, babehlala bemise iinkampu oonyana bakaSirayeli, banganduluki, kodwa ekuphakameni kwalo babenduluka.+
23 Babemisa iinkampu ngokomyalelo kaYehova, yaye babenduluka ngokomyalelo kaYehova. Bayigcina imbopheleleko+ yabo kuYehova ngokomyalelo kaYehova ngoMoses.+
Yithumele
Yithumele
Numeri 9
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=4&Chapter=9&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D4%26Chapter%3D9%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
ISAHLUKO 10
“Yibani Ngabaxelisa UThixo” Ekusebenziseni Igunya
1. Sisiphi isabatha esifihlakeleyo abawela kuso ngokulula abantu abangafezekanga?
“UKUBA unegunya siya kusoloko sikho isabatha esifihlakeleyo.” Loo mazwi embongi yenkulungwane ye-19 abonisa ingozi efihlakeleyo: ukusetyenziswa kakubi kwegunya. Ngelishwa, abantu abangafezekanga basoloko bewela ngokulula kwesi sabatha. Eneneni, ukutyhubela imbali ‘umntu uye walawula umntu yaza yaba kukwenzakala kwakhe.’ (INtshumayeli 8:9) Ukusebenzisa igunya ngokungenaluthando kubazisele iingcinezelo ezingathethekiyo abantu.
2, 3. (a) Yintoni ephawulekayo ngendlela uYehova alisebenzisa ngayo igunya lakhe? (b) Lisenokuquka ntoni igunya lethu, yaye sifanele silisebenzise njani lonke elo gunya?
2 Noko ke, akuyiyo na into ephawulekayo ukuba uYehova uThixo, onegunya elingasikelwanga mda, engaze alisebenzise kakubi? Njengoko siphawulile kwizahluko ezandulelayo, usoloko elisebenzisa igunya lakhe ngokuvisisana neenjongo zakhe zothando—enoba ulisebenzisela ukudala, ukutshabalalisa, ukukhusela okanye ukubuyisela. Xa sihlolisisa indlela awasebenzisa ngayo amandla akhe, sishukunyiselwa ukuba sisondele kuye. Ngoko, oko kunokusishukumisela ukuba ‘sibe ngabaxelisa uThixo’ kwindlela thina esilisebenzisa ngayo igunya. (Efese 5:1) Kodwa liliphi igunya thina bantu abangento esinalo?
3 Khumbula ukuba umntu wadalwa “ngokomfanekiselo kaThixo” nangokufana naye. (Genesis 1:26, 27) Ngoko, nathi sinalo igunya—ubuncinane ngomlinganiselo othile. Igunya lethu lisenokuquka amandla okuphumeza okuthile, okusebenza; ukulawula abanye; ukukwazi ukuphembelela abanye, ingakumbi abo basithandayo; amandla omzimba; okanye ubutyebi bezinto eziphathekayo. Ngokuphathelele uYehova, umdumisi wathi: “Ukuwe umthombo wobomi.” (INdumiso 36:9) Ngoko ke, ngokungqalileyo okanye ngokungangqalanga, uThixo ungumthombo walo naliphi na igunya elifanelekileyo esisenokuba sinalo. Ngoko sifuna ukulisebenzisa ngendlela emkholisayo. Sinokukwenza njani oko?
Undoqo Luthando
4, 5. (a) Uyintoni undoqo wokulisebenzisa ngokufanelekileyo igunya, yaye umzekelo kaThixo ukubonisa njani oku? (b) Uthando luya kusinceda njani ukuba silisebenzise ngokufanelekileyo igunya esinalo?
4 Oyena ndoqo wokusebenzisa igunya ngokufanelekileyo luthando. Ngaba umzekelo kaThixo uqobo awukubonisi oku? Khumbula ingxubusho engeempawu ezine ezibalaseleyo zikaThixo—amandla, okusesikweni, ubulumko nothando—kwiSahluko 1. Kwezi mpawu zine, luluphi olubalaseleyo? Luthando. Eyoku-1 kaYohane 4:8 ithi: “UThixo uluthando.” Ewe, uthando lububuntu bukaYehova; luphembelela konke akwenzayo. Ngoko ukusetyenziswa kwegunya lakhe kusoloko kuphenjelelwa luthando yaye ekugqibeleni kuba kokokulungelwa kwabo bamthandayo.
5 Uthando luya kusinceda nathi ukuba silisebenzise ngokufanelekileyo igunya esinalo. Ngapha koko, iBhayibhile isixelela ukuba uthando “lunobubele” yaye “alufuni ezalo izilangazelelo.” (1 Korinte 13:4, 5) Ngoko, uthando aluyi kusivumela ukuba sibe ngqwabalala okanye sibonise inkohlakalo kwabo sinegunya elithile phezu kwabo. Kunoko, siya kubaphatha ngesidima abanye size sibeke iintswelo neemvakalelo zabo ngaphambi kwezethu.—Filipi 2:3, 4.
6, 7. (a) Luyintoni uloyiko lobuthixo, yaye kutheni olu phawu luya kusinceda ukuba sikuphephe ukulisebenzisa kakubi igunya? (b) Zekelisa unxibelelwano olukhoyo phakathi kokoyika ukungamkholisi uThixo nokumthanda uThixo.
6 Uthando luhlobene nolunye uphawu olunokusinceda sikuphephe ukulisebenzisa kakubi igunya: uloyiko lobuthixo. Luxabiseke kangakanani olu phawu? IMizekeliso 16:6 ithi: “Ngokoyika uYehova ubani uyemka ebubini.” Ngokuqinisekileyo ukusetyenziswa kakubi kwegunya kuphakathi kweendlela ezimbi esifanele simke kuzo. Ukoyika uThixo kuya kusithintela ukuba singabaphathi kakubi abo sinegunya phezu kwabo. Ngoba? Ngenxa yokuba siyazi ukuba siza kuphendula kuThixo ngendlela esibaphatha ngayo abanye. (Nehemiya 5:1-7, 15) Kodwa uloyiko lobuthixo lubandakanya okungakumbi kunoko. Amagama antlandlolo aguqulelwe ngokuthi “uloyiko” ngokufuthi abhekisela ekumhloneleni ngokunzulu uThixo. Ngenxa yoko iBhayibhile ikunxulumanisa ukoyika kunye nokumthanda uThixo. (Duteronomi 10:12, 13) Olu loyiko lwentlonelo luquka uloyiko olusengqiqweni lokoyika ukungamkholisi uThixo—kungekhona nje ngenxa yokoyika imiphumo kodwa ngenxa yokuba simthanda ngokunyanisekileyo.
7 Ngokomzekelo: Khawucinge ngolwalamano oluhle oluphakathi kwenkwenkwana kunye noyise. Le nkwenkwe iyawubona umdla wokwenene nowothando uyise anawo kuyo. Kodwa le nkwenkwe iyakuqonda oko uyise akulindeleyo kuyo, yaye iyazi ukuba uyise uza kuyohlwaya ukuba ayithobeli. Le nkwenkwe ayityhwatyhwi luloyiko ngenxa kayise. Kunoko, imthanda ngokwenene uyise. Iyakuvuyela ukwenza oko kuya kumkholisa uyise. Kunjalo ke nangoloyiko lobuthixo. Ngenxa yokuba simthanda uYehova, uBawo wethu wasemazulwini, siyoyika ukwenza nantoni na eya kuyenza ibe “buhlungu intliziyo yakhe.” (Genesis 6:6) Kunoko, silangazelela ukuyivuyisa intliziyo yakhe. (IMizekeliso 27:11) Kungenxa yoko le nto sifuna ukulisebenzisa ngokufanelekileyo igunya lethu. Makhe sihlolisise ngokunzulu indlela esinokukwenza ngayo oko.
Entsatsheni
8. (a) Liliphi igunya amadoda analo entsatsheni, yaye lifanele lisetyenziswe njani? (b) Indoda inokubonisa njani ukuba iyamhlonela umfazi wayo?
8 Kuqala khawucinge ngentsapho. Eyabase-Efese 5:23 ithi: “Indoda iyintloko yomfazi.” Indoda ifanele ilisebenzise njani eli gunya elinikwe nguThixo? IBhayibhile ixelela amadoda ukuba ahlale nabafazi bawo ‘ngokokwazi, ebanika imbeko njengesitya esibuthathaka.’ (1 Petros 3:7) Igama lesiGrike eliguqulelwe ngokuthi “imbeko” lithetha “ukuxabisa, ukuhlonela.” Eli gama likwaguqulelwe nangokuthi “izipho” nokuthi “ukuxabiseka.” (IZenzo 28:10; 1 Petros 2:7) Indoda emhlonelayo umfazi wayo ayisayi kuze imbethe; yaye ayisayi kuze imhlazise okanye imthobe isidima, imenze azive engento yanto. Kunoko, iyakuqonda ukuxabiseka kwakhe ize imphathe ngentlonelo. Ibonisa ngamazwi nangezenzo zayo—ngasese nasesidlangalaleni—ukuba uxabisekile kuyo. (IMizekeliso 31:28) Indoda elolo hlobo, ayipheleli nje ngokuthandwa nokuhlonelwa ngumfazi wayo, kodwa okubaluleke ngakumbi kukuba, uThixo uyakholiswa yiyo.
9. (a) Liliphi igunya abanalo abafazi entsatsheni? (b) Yintoni enokunceda umfazi ukuba asebenzise ubuchule bakhe ekuxhaseni indoda yakhe, yaye oko kunokuba nawuphi umphumo?
9 Nabo abafazi banalo igunya ngomlinganiselo othile entsatsheni. IBhayibhile isixelela ngabafazi abahlonel’ uThixo abathi, ngokuzithoba kwigunya lobuntloko, baphembelela amadoda abo ngendlela entle okanye bawanceda aphepha ukwenza izigqibo eziphosakeleyo. (Genesis 21:9-12; 27:46–28:2) Umfazi usenokuba nengqondo ephaphileyo kunendoda yakhe, okanye usenokuba nobunye ubuchule engenabo yona. Ukanti, ufanele abe “nentlonelo enzulu” ngendoda yakhe yaye ‘ayithobele’ “njengakuyo iNkosi.” (Efese 5:22, 33) Ukucinga ngokukholisa uThixo kunokumnceda umfazi ukuba asebenzise ubuchule bakhe ekuxhaseni indoda yakhe kunokuba ayithobe isidima okanye azame ukuyongamela. Umfazi “osisilumko ngokwenene” ngolo hlobo usebenzisana ngokusondeleyo nendoda yakhe ekwakheni intsapho. Ngaloo ndlela uhlala eseluxolweni noThixo.—IMizekeliso 14:1.
10. (a) Liliphi igunya uThixo alinike abazali? (b) Lithetha ukuthini igama elithi ‘uqeqesho,’ yaye lufanele lunikelwe njani? (Bona kwanombhalo osemazantsi.)
10 Kwakhona abazali banegunya abalinikwe nguThixo. IBhayibhile ibongoza isithi: “Boyise, musani ukubacaphukisa abantwana benu, kodwa qhubekani nibakhulisela kwingqeqesho nasekweyiselweni kwengqondo kuYehova.” (Efese 6:4) EBhayibhileni, igama elithi ‘uqeqesho’ lisenokuthetha “ukukhulisa, ukuyalela.” Abantwana kufuneka baqeqeshwe; bayaphumelela xa benikwa ulwalathiso, imida nemiqathango engqalileyo. IBhayibhile ilunxulumanisa uqeqesho okanye imiyalelo elolo hlobo kunye nothando. (IMizekeliso 13:24) Ngoko, “intonga yengqeqesho” ayifanele isetyenziswe kakubi—ngokweemvakalelo okanye ngokwasemzimbeni. * (IMizekeliso 22:15; 29:15) Uqeqesho olungqongqo nolungqwabalala olungenalo uthando lukukulisebenzisa kakubi igunya lobuzali yaye luyamdakumbisa umntwana. (Kolose 3:21) Kwelinye icala, uqeqesho olulungeleleneyo olunikelwa ngendlela efanelekileyo lunika abantwana ingcamango yokuba abazali babo bayabathanda yaye balikhathalele ikamva labo.
11. Abantwana banokuwasebenzisa njani ngokufanelekileyo amandla abo?
11 Kuthekani ngabantwana? Banokuwasebenzisa njani ngokufanelekileyo amandla abo? IMizekeliso 20:29 ithi: “Ubuhle babafana ngamandla abo.” Ngokuqinisekileyo ayikho indlela elunge ngakumbi abantu abaselula abanokuwasebenzisa ngayo amandla abo kunokukhonza ‘uMdali wabo Ozukileyo.’ (INtshumayeli 12:1) Abaselula bafanele bakhumbule ukuba izenzo zabo zinokuyichaphazela indlela abazali babo abavakalelwa ngayo. (IMizekeliso 23:24, 25) Xa abantwana bebathobela abazali babo aboyika uThixo baze banamathele kwikhondo elilungileyo, bayazivuyisa iintliziyo zabazali babo. (Efese 6:1) Ihambo elolo hlobo ‘iyayikholisa iNkosi.’—Kolose 3:20.
Ebandleni
12, 13. (a) Yiyiphi imbono abafanele babe nayo abadala ngegunya labo ebandleni? (b) Zekelisa isizathu sokuba abadala befanele bawuphathe ngokuthantamisa umhlambi.
12 UYehova ulungiselele abaveleli abakhokelayo ebandleni lamaKristu. (Hebhere 13:17) La madoda afanelekileyo afanele asebenzise igunya lawo alinikwe nguThixo ukuze anikele kumhlambi uncedo olufunekayo. Ngaba isigxina sabadala sibenza babe negunya lokuwalawula amakholwa angoowabo? Ngokuqinisekileyo akunjalo! Abadala bafanele babe nembono elungeleleneyo neyokuthobeka ngokuphathelele indima yabo ebandleni. (1 Petros 5:2, 3) IBhayibhile ithi kubaveleli: “[Laluseni] ibandla likaThixo, elo walithenga ngegazi lowakhe uNyana.” (IZenzo 20:28) Esi sisizathu esinamandla sokuphatha lungu ngalinye lomhlambi ngokuthantamisa.
13 Sinokukuzekelisa ngolu hlobo oku. Masithi umhlobo osenyongweni ukucela ukuba umgcinele into ethile exabisekileyo. Uyazi ukuba umhlobo wakho uhlawule ixabiso elikhulu ngaloo nto. Ngaba ubungayi kuyiphatha ngononophelo nangenyameko? Ngokufanayo, uThixo uphathise abadala imbopheleleko yokunyamekela into exabiseke ngokwenene: ibandla, amalungu alo afaniswa nezimvu. (Yohane 21:16, 17) UYehova uzixabisile izimvu zakhe—eneneni, uzixabise kangangokuba wazithenga ngegazi elixabisekileyo loNyana wakhe okuphela kwamzeleyo, uYesu Kristu. Alikho ixabiso elingaphezu kwelo uYehova abenokulihlawulela izimvu zakhe. Abadala abathobekileyo bayakukhumbula oko baze bakubonakalise kwindlela abaziphatha ngayo izimvu zikaYehova.
‘Amandla Olwimi’
14. Ulwimi lunawaphi amandla?
14 IBhayibhile ithi: “Ukufa nobomi kusemandleni olwimi.” (IMizekeliso 18:21) Eneneni, ulwimi lunokudala umonakalo omkhulu. Ngubani kuthi ongazange ahlatywe yintetho engenangqiqo okanye egxekayo? Kodwa ulwimi lukwanawo namandla okuphilisa. IMizekeliso 12:18 ithi: “Ulwimi lwezilumko luyaphilisa.” Ewe, amazwi akhuthazayo anokuba njengesithambiso esihlaziyayo nesiphilisayo entliziyweni. Khawuqwalasele nje imizekelo embalwa.
15, 16. Sinokulusebenzisa ngaziphi iindlela ulwimi ukukhuthaza abanye?
15 Eyoku-1 kwabaseTesalonika 5:14 ibongoza isithi: “Yithuthuzeleni imiphefumlo edandathekileyo.” Ewe, kwanabakhonzi abathembekileyo bakaYehova maxa wambi basenokudandatheka. Sinokubanceda njani abanjalo? Bancome ngokungqalileyo nangokunyanisekileyo ukuze ubancede babone indlela abaxabiseke ngayo emehlweni kaYehova. Yabelana nabo ngamazwi akhuthazayo aseBhayibhileni abonisa ukuba uYehova ubanyamekela yaye ubathanda ngokunyanisekileyo abo ‘baphuke intliziyo nabamoya utyumkileyo.’ (INdumiso 34:18) Xa sisebenzisa amandla olwimi lwethu ekuthuthuzeleni abanye, sibonisa ukuba sixelisa uThixo wethu onemfesane, “obathuthuzelayo abo badakumbileyo.”—2 Korinte 7:6.
16 Kwakhona sinokusebenzisa amandla olwimi lwethu ukukhuthaza abanye. Ngaba ubani othile okholwa naye ulahlekelwe ngothandekayo ekufeni? Amazwi ovelwano abonisa inyameko yethu anokuyithuthuzela intliziyo esentlungwini. Ngaba umzalwana okanye udade okhulileyo uvakalelwa kukuba akaloncedo? Ulwimi olunovelwano lunokubaqinisekisa abo bakhulileyo ukuba baxabisekile. Ngaba kukho ubani othile ophethwe sisifo esinganyangekiyo? Amazwi obubele athethwe emnxebeni okanye ubuso ngobuso anokumomeleza lowo ugulayo. Hayi indlela amele ukuba uvuya ngayo uMdali wethu xa sisebenzisa amandla olwimi ekuthetheni amazwi ‘alungele ukwakha’!—Efese 4:29.
Ukwabelana nabanye ngeendaba ezilungileyo—indlela ebalaseleyo yokusebenzisa amandla ethu
17. Yiyiphi indlela ebalulekileyo esinokulusebenzisa ngayo ulwimi lwethu ukunceda abanye, yaye kutheni sifanele sikwenze oko?
17 Ayikho indlela ebaluleke ngakumbi yokusebenzisa amandla olwimi kunokwabelana nabanye ngeendaba ezilungileyo zoBukumkani bukaThixo. IMizekeliso 3:27 ithi: “Musa ukwala nokulungileyo kwabo kuselungelweni labo ukukufumana, xa kusemandleni esandla sakho ukukwenza.” Kuselungelweni labanye ukuba sabelane nabo ngeendaba ezilungileyo ezisindisa ubomi. Kuya kuba kokungafanelekanga ukusigcina kuthi isigidimi esingxamisekileyo athe uYehova wasinika sona ngesisa. (1 Korinte 9:16, 22) Kodwa uYehova ulindele ukuba sibe nesabelo ngomkhamo ongakanani kulo msebenzi?
Ukukhonza UYehova ‘Ngamandla Ethu Ephela’
18. Yintoni uYehova ayilindeleyo kuthi?
18 Uthando lwethu ngoYehova lusishukumisela ukuba sibe nesabelo ngokuzeleyo kubulungiseleli bamaKristu. Yintoni uYehova ayilindeleyo kuthi ngokuphathelele oku? Nayiphi na inxaxheba esinokuba nayo, ingakhathaliseki imeko yethu ebomini: “Nayiphi na into eniyenzayo, yenzeni ngomphefumlo uphela ngokungathi niyenzela uYehova, kungekhona abantu.” (Kolose 3:23) Xa wayechaza owona mthetho mkhulu, uYesu wathi: “Uze umthande uYehova uThixo wakho ngentliziyo yakho iphela nangomphefumlo wakho uphela nangengqondo yakho iphela nangamandla akho ephela.” (Marko 12:30) Ewe, uYehova ulindele ukuba ngamnye wethu amthande yaye amkhonze ngomphefumlo uphela.
19, 20. (a) Ekubeni umphefumlo uquka intliziyo, ingqondo namandla, kutheni ezi zinto zikhankanyiwe nje kuMarko 12:30? (b) Kuthetha ukuthini ukukhonza uYehova ngomphefumlo uphela?
19 Kuthetha ukuthini ukukhonza uThixo ngomphefumlo uphela? Umphefumlo ubhekisela kumntu ephela, kuquka onke amandla akhe omzimba nawengqondo. Ekubeni umphefumlo uquka intliziyo, ingqondo namandla, kutheni nazo ezi zinto zikhankanyiwe kuMarko 12:30? Khawucinge nje ngalo mzekeliso. Ngamaxesha okubhalwa kweBhayibhile, umntu wayenokuzithengisa yena (umphefumlo wakhe) ebukhobokeni. Kodwa, ikhoboka lalisenokungayikhonzi inkosi yalo ngentliziyo iphela; lalisenokungawasebenzisi onke amandla alo omzimba nawengqondo ekuphumezeni izilangazelelo zenkosi yalo. (Kolose 3:22) Ngoko, kucacile ukuba uYesu wazikhankanya ezi zinto ukuze agxininise ukuba simele sizibhokoxe ngokupheleleyo enkonzweni yethu kuThixo. Ukukhonza uThixo ngomphefumlo uphela kuthetha ukuzibhokoxa, sisebenzise amandla ethu ngokupheleleyo enkonzweni yakhe.
20 Ngaba ukukhonza ngomphefumlo uphela kuthetha ukuba sonke simele sichithe ixesha namandla alinganayo kubulungiseleli? Akunakwenzeka oko, kuba iimeko zethu azifani. Ngokomzekelo, umntu oselula osempilweni entle nowomeleleyo emzimbeni usenokukwazi ukuchitha ixesha elingakumbi ekushumayeleni kunalowo ungenamandla ngenxa yobudala. Umntu ongatshatanga ongenazo iimbopheleleko zentsapho usenokukwazi ukwenza okungakumbi kunalowo ufanele anyamekele intsapho. Ukuba amandla neemeko zethu ziyasivumela ukuba senze okungakumbi kubulungiseleli, hayi indlela esifanele sibe nombulelo ngayo! Noko ke, asifanele sibagxeke abanye, sizithelekise kunye nabo. (Roma 14:10-12) Kunoko, sifanele amandla ethu siwasebenzisele ukukhuthaza abanye.
21. Yiyiphi eyona ndlela ibhetele neyona ibalulekileyo yokusebenzisa amandla ethu?
21 UYehova umisele umzekelo ogqibeleleyo ekusebenziseni amandla akhe ngokufanelekileyo. Sifuna ukumxelisa ngokomkhamo esinokuwufikelela njengabantu abangafezekanga. Sinokuwasebenzisa ngokufanelekileyo amandla ethu ngokubaphatha ngesidima abo sinegunya elithile phezu kwabo. Ukongezelela, sifuna ukuwuphumeza ngomphefumlo uphela umsebenzi wokushumayela osindisa ubomi uYehova asinike wona ukuba siwenze. (Roma 10:13, 14) Khumbula ukuba, uyamkholisa uYehova ngokwenza okusemandleni akho—ngomphefumlo wakho uphela. Ngaba intliziyo yakho ayikushukumiseli ukuba wenze konke okusemandleni akho ekukhonzeni uThixo oqondayo nonothando ngolo hlobo? Le yeyona ndlela ibhetele okanye ebaluleke ngakumbi yokusebenzisa amandla akho.
^ isiqe. 10 Ngamaxesha okubhalwa kweBhayibhile, igama lesiHebhere eliguqulelwe ngokuthi “intonga” lalithetha induku, enjengaleyo yayisetyenziswa ngumalusi ukwalathisa izimvu. (INdumiso 23:4) Ngokufanayo, “intonga” yegunya labazali ifanele ibe lulwalathiso lothando, kungekhona isohlwayo esingqwabalala okanye senkohlakalo.
Funda Okungakumbi
Ngaba Uza Kuncama Izinto Ezithile Ngenxa YoBukumkani?
Funda iindlela esinokulisebenzisa ngazo ixesha esinalo, imali, amandla nobuchule bethu ukuze sixhase uBukumkani bukaThixo.


text:
Qhagamshela isixhobo sesandi se-Bluetooth okanye umboniso ongenangcingo kwi-PC yakho
Qhagamshela isixhobo sesandi se-Bluetooth (i-Windows 10)
Ukuze uqhagamshele i-headset yakho ye-Bluetooth, ispikha, okanye i-headphones kwi-Windows 10 PC, kuza kufuneka udibanise isixhobo kuqala.
Layita isixhobo sakho se-Bluetooth usenze sifumaneke. Indlela osenza sifumaneke ngayo ixhomekeke kwisixhobo. Jonga inkcazelo yesixhobo okanye iwebhusayithi ukuze ufumanise ngakumbi.
Kwithaskbha, khetha iayikhon yeziko lesenzo, uze uqinisekise i-Bluetooth ilayitiwe.
Kwiziko lesenzo, khetha uQhagamshela, khetha isixhobo sakho.
Landela nayiphi na imiyalelo eyongezelelekileyo. Kungenjalo, ugqibile.
Imiboniso engenangcingo ye-MIracast
Qhagamshela ngaphandle kweengcingo kwi-PC yakho kwi-TV, iprojektha, okanye olunye uhlobo lomboniso wangaphandle oxhasa i-Miracast.
Layita i-TV yakho okanye iprojektha. Ukuba usebenzisa i-dongle ye-Miracast okanye idaptha, qinisekisa iplagiwe kumboniso.
Qinisekisa i-Wi-Fi icinyiwe kwi-PC yakho.
Kwithaskbha, khetha iayikhon yeziko lesenzo > Qhagamshela > khetha umboniso wakho.
Landela nayiphi na imiyalelo eyongezelelekileyo kwiskrini. Kungenjalo, ugqibile.
Imiboniso engenangcingo ye-WiGig
Qhagamshela ngaphandle kweengcingo kwi-PC yakho kwimonitha, iprojektha, okanye olunye uhlobo lomboniso wangaphandle oqhagamshele kwidokhi ye-WiGig.
Layita i-TV okanye iprojektha.
Layita idokhi yakho ye-WiGig uze uqinisekise ukuba iqhagamshele kumboniso.
Qinisekisa i-PC yakho ixhasa i-WiGig nokuba ilayitiwe. Ukuba i-PC yakho ixhasa i-WiGig, uza kubona ulawulo lwe-WiGig kwiiSetingi > Inethiwekhi neIntanethi > Imowudi yenqwelo-moya.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
10 Andifuni ningazi, bazalwana, ukuba ookhokho bethu bonke babephantsi kwelifu+ yaye bonke badlula elwandle+
2 ibe bonke babhaptizelwa kuMoses+ ngelifu nangolwandle;
3 kwaye bonke batya ukutya kokomoya okufanayo+
4 yaye bonke basela isiselo sokomoya esifanayo.+ Kuba babedla ngokusela kulwalwa lokomoya+ olwalubalandela, yaye olo lwalwa+ lwaluthetha uKRISTU.+
5 Noko ke, uThixo akazange akholiswe yinkoliseko yabo,+ kuba bathiwa waca+ entlango.
6 Ke kaloku ezi zinto zaba yimizekelo yethu, ukuze thina singabi ngabantu abanqwenela izinto ezimbi,+ njengoko bona bazinqwenelayo.
7 Singabi ngabo nabanquli-zithixo, njengoko bambi kubo benjenjalo;+ kanye njengoko kubhaliwe kwathiwa: “Abantu bahlala phantsi, batya, basela, yaye basukuma ukuze bonwabe.”+
8 Masingaqheliseli luhenyuzo, njengoko abathile kubo bahenyuzayo,+ suke bawa, amawaka angamashumi amabini anesithathu kubo ngamini-nye.+
9 Masingamvavanyi uYehova,+ njengoko abathile kubo bamvavanyayo,+ suke batshabalala ziinyoka.+
10 Masingabi ngabambombozeli, kanye njengoko abathile kubo bambombozelayo,+ suke batshabalala ngumtshabalalisi.+
11 Ke kaloku ezi zinto zabahlela njengemizekelo, yaye zabhalelwa ukulumkisa+ thina bafikelwe ziziphelo zeenkqubo zezinto.+
12 Ngenxa yoko lowo ucinga ukuba umile makalumke angawi.+
13 Akukho sihendo sinibambileyo ngaphandle koko kuqhelekileyo ebantwini.+ Kodwa uThixo uthembekile,+ yaye akayi kuniyekela nihendwe ngaphaya koko ninokukuthwala,+ kodwa kunye nesihendo eso uya kwenza nendlela yokuphuma+ ukuze nikwazi ukusinyamezela.
14 Ngoko ke, zintanda zam, sabani+ kulo unqulo-zithixo.+
15 Ndithetha njengakubantu abanokuqonda;+ zigwebeleni ngokwenu oko ndikutshoyo.
16 Indebe+ yentsikelelo le siyisikelelayo, asikokwabelana na egazini likaKRISTU? Isonka esisiqhekezayo,+ asikokwabelana na emzimbeni kaKRISTU?+
17 Ngenxa yokuba kukho isonka esinye, thina, nangona sibaninzi,+ simzimba mnye,+ kuba sonke sinenxaxheba kweso sonka sinye.+
18 Khangelani kwabo bangamaSirayeli ngokwenyama:+ Abo batya imibingelelo ababi nesabelo kunye nesibingelelo na?+
19 Ndithini na, ke ngoko? Ndithi oko kubingelelwe kwisithixo kuyinto na, okanye ndithi isithixo siyinto na?+
20 Hayi anditsho; kodwa ndithi izinto iintlanga ezizibingelelayo zizibingelela kwiidemon,+ kungekhona kuThixo; kwaye andifuni nibe nesabelo needemon.+
21 Aninakusela indebe kaYehova+ nendebe yeedemon; aninakuba nenxaxheba “etafileni kaYehova”+ nasetafileni yeedemon.
22 Okanye “simenza abe nekhwele na uYehova”?+ Asomelelanga ngakumbi kunaye,+ andibi kunjalo?
23 Zonke izinto zisemthethweni; kodwa asizizo zonke izinto eziyingenelo.+ Zonke izinto zisemthethweni;+ kodwa asizizo zonke izinto ezakhayo.+
24 Ngamnye makafune, kungekhona ingenelo yakhe,+ kodwa eyomnye umntu.+
25 Yonk’ into ethengiswa kwimarike yenyama hlalani niyitya,+ ningabuzi ngenxa yesazela senu;+
26 kuba “ngokaYehova+ umhlaba noko kuwuzalisileyo.”+
27 Ukuba nabani na kwabangakholwayo uyanimema yaye ninqwenela ukuya, yityani yonke into ebekwa phambi kwenu,+ ningabuzi ngenxa yesazela senu.+
28 Kodwa ukuba nabani na angathi kuni: “Le yinto enikelwe njengombingelelo,” ningatyi ngenxa yalowo ukutyhilileyo oko nangenxa yesazela.+
29 “Isazela,” nditsho, kungekhona esakho, kodwa eso somnye umntu. Kuba kutheni inkululeko yam ifanele igwetywe ngesazela somnye umntu?+
30 Ukuba ndithabath’ inxaxheba ngokubulela, kutheni na nditshabhiswa ngoko ndikubulelelayo?+
31 Ngoko ke, enoba niyatya okanye niyasela okanye nenza nantoni na eyenye, zonke izinto zenzeleni uzuko lukaThixo.+
32 Kuphepheni ukuba zizikhubekiso+ kumaYuda nakumaGrike nakwibandla likaThixo,
33 kwananjengoko nam ndikholisa bonke abantu kuzo zonke izinto,+ ndingafuni ingenelo yam+ kodwa eyabona baninzi, ukuze basindiswe.+
Yithumele
Yithumele
1 Korinte 10
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=46&Chapter=10&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D46%26Chapter%3D10%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg